
Un roman al destinelor răvășite 


„Amurgul speranței“ este romanul în care 
dragostea şi viața, albul şi roşul, se împletesc precum 
şnurul mărţişorului, speranţa de izbânda fiind ceea ce 
urneşte fiecare poticnire, fiecare barieră din destinul 
personajelor. Căci speranţa îi dă aripi omului atunci când 
îşi simte trupul greu, de pământ, sau, după cum spune şi 
Octav Bibere „Speranţa este deşertul care înfloreşte în 
sufletul celui rătăcit“. 

Ileana Floran, autoarea acestui volum — o 
prezenţă discretă în peisajul literar hunedorean -— 
reuşeşte să-şi contureze bine personajele şi să le poarte, 
de la copilărie până la maturitate în situaţii de viaţă 
dintre cele mai diverse, adoptând un limbaj simplu şi 
firesc, ceea ce face din cartea sa o lectură agreabilă. 

Sadna şi Corina, personaje fragile în vria 
vremurilor, prea educate şi prea sensibile pentru lumea 
„din afara casei“ sunt mereu perdante în faţa vieţii, 
salvarea lor fiind însă întotdeauna familia, statornică şi 
neînvinsă, ca un monolit. 

De aceea, cartea nu este altceva decât cronica 
unei familii de intelectuali ardeleni, în care autoarea 
îmbină în mod fericit elemente din biografia proprie, cu 

ficţiunea şi realitatea. 

Aşa după cum mărturiseşte chiar ea: „Uneori, 
toate vieţile pe lângă care trec se intersectează şi dau 
naştere unei noi identități, cea a personajului, care 
porneşte să-şi trăiască propria-i viaţă prin alte cuvinte, 
alte idei, alte sentimente. “ 

Volumul este aşadar un roman al destinelor 
răvăşite sub zodia unor vremuri incerte iar cititorul, la 
rândul său ca un personaj în intersecţie, este îndemnat 
să aleagă cu încredere această lectură. Spre bucuria 
ochilor şi a sufletului său! 


Mariana Pândaru 

Cuvântul autorului 


Cuvintele mă înconjoară în fiecare clipă a vieții 
mele, se rostogolesc și mă învăluie ca niște frunze 
purtate de vânt. Nici unul nu trece stingher. Fiecare își 
lasă amprenta asupra propriei mele vieţi, îmi crează 
gânduri, sentimente, impresii. 

Sunt zile când întorc spatele cuvintelor și mă 
prefac ocupată, dar ele mă trag de mânecă și nu mă lasă 
în pace până când nu mă opresc să le privesc în ochi, să 
le ascult și să le așez deoparte într-unul dintre sertarele 
inimii mele. 

Viaţa se zbate să iasă la lumină, să răzbească din 
noianul de cuvinte. Uneori, toate viețile pe lângă care 
trec se intersectează și dau naștere unei noi identități, 
cea a personajului, care pornește să-și trăiască propria-i 
viaţă prin alte cuvinte, alte idei, alte sentimente. 
Și-atunci, trişti, veseli, grijulii, fericiţi, îngrijoraţi sau doar 
nepăsători, pornim împreună pe drumul spinos al 
ficţiunii și suferim sau ne bucurăm fără să vrem. 

Vă dăruiesc această carte și vă invit și pe 
dumneavoastră în călătoria personajelor mele, în 
speranţa că veţi regăsi măcar o frântură dintr-un gând 
sau dintr-un vis, dintr-o bucurie sau dintr-o speranţă, că 
vă veţi identifica măcar pentru o clipă cu ele, anulând 
graniţa subţire dintre ficțiune și realitate. 

RF OORS 
Lacrimi și neputinţă 


În cameră era aproape întuneric. Perdelele 
groase de pluş cădeau în falduri largi, atingând podeaua 
lucioasă care strălucea în puţinele locuri prin care 
soarele amiezii reuşea să se strecoare. De undeva 
dintr-o cameră învecinată se auzea în surdină o muzică 
suavă. Sadna se trezise de câteva minute şi încerca să-şi 
amintească seara trecută. Nu se certase cu mama ei 
niciodată. Chiar nu-şi amintea ca între ele să fi avut loc 
vreodată vreo discuţie cât de mică. Şi-atunci? Ce se 
întâmplase?  Simţise întotdeauna că are rădăcini 
puternice, că aici este ocrotită şi liniştită. Nu s-ar fi 
gândit nici măcar pentru o clipă că între ea şi părinţii ei 
ar putea interveni ceva. Ba chiar se bucurase să 
locuiască împreună cu soţul ei aici, în casa părintească. 
Însă acum, era năpădită de un sentiment de vinovăţie pe 
care nu-l mai simţise niciodată. Nici nu avea putere să se 
ridice din pat. Adormise îmbrăcată, cu obrajii uzi de 
lacrimi. Ar fi vrut să aibă curajul să intre în camera de zi 
zâmbitoare ca întotdeauna şi să-şi ceară scuze. Da, să-şi 
ceară scuze pentru că a îndrăznit să ridice tonul la 
maică-sa, pentru că avusese tupeul s-o contrazică într-un 
mod nepotrivit, pentru că nu ştiuse să abordeze 
problema cu calm şi seninătate. 

Se ridică cu greu. O dureau toate. Rămase pe 
marginea patului privind în jur. Camera ei. Camera în 
care trăise o copilărie lipsită de griji, o adolescenţă 
fericită şi în care se simţise mereu „acasă”. Avea un 
şifonier mare, din lemn masiv, un birou imens pe care la 
loc de cinste se afla o lampă primită cadou de la bunici în 
prima ei zi de şcoală, o bibliotecă ticsită de cărţi şi patul 
mare, simplu, cu acea cuvertură maro cu bej pe care o 
ştia din copilărie şi sub care, în acea vreme, se ascundea 
ca să nu fie găsită de bunica supărată pentru te miri ce. 
Mobila era vopsită într-o nuanţă caldă de cafeniu care se 
asorta perfect cu covorul crem, brăzdat de linii maro, ce 
se întretăiau în forme geometrice. Sadna zâmbi. Cu 
toată tristeţea pe care o resimțea încă, aici prindea viaţă 
şi curaj. Ceasul de pe perete arăta ora zece. Se gândi că 
ar fi bine să se schimbe şi să iasă din starea asta; să dea 
ochii cu părinţii pe care-i ştia undeva în living, probabil 
făcându-şi griji. Soţul ei era plecat de două zile într-o 
delegaţie iar ea îi simţea acut lipsa. Acum, ar fi avut 
nevoie de un umăr pe care să plângă... Tocmai de aceea, 
i se păru o idee bună să mai prelungească acest moment 
de singurătate și să mai rămână în universul copilăriei ei, 
pentru a încerca să-și limpezească gândurile. 

Se dezbrăcă încet, lăsându-şi hainele să cadă pe 
covor şi îmbrăcă pijamaua roz cu elefănţei albaștri, pe 
care o găsise într-un sertar. Se gândi să amâne puţin 

întrevederea cu părinţii şi se strecură sub pătură. 
Lenjeria era rece. Simţi fiori prin tot corpul şi-şi trase 
pătura până sub bărbie. În câteva secunde căldura îi 
învălui trupul. Întinse un picior, într-o mişcare leneşă, 
înceată. Nu mai dormise de ani de zile în acest pat. Se 
mutase imediat după căsătorie în altă cameră, în care 
amenajase, împreună cu soţul ei, un dormitor modern şi 
primitor, cu gândul ca primului lor copil, care din păcate 
întârziase să apară, să-i dăruiască această încăpere. 

De-abia acum realiză că după discuţia de aseară 
nu fugise în dormitor, ci în camera copilăriei ei. Puterea 
obişnuinţei. Întotdeauna îşi găsise alinarea aici, în 
universul ei, în patul mare, cu lenjerie colorată sau la 
fereastra imensă, prin care privea ore în şir grădina din 
spatele casei. 

Luă în braţe ursuleţul de pluş pe care-l primise în 
ziua când împlinise cinci ani şi pe care-l botezase, ciudat, 
Zango Malo. Avea aproape 45 de ani şi se gândi cu 
nostalgie la vremea trecută. În ce privește viitorul, i se 
părea incert și evita să-și facă planuri. 

Ursuleţul mirosea a levănţică. Bunica obișnuia să 
pună flori de levănţică peste tot: prin sertare, prin 
dulapuri, prin debarale; alunga astfel moliile fără 
„chimicale” și dădea casei un miros aparte, fin și curat. 

Bunica... bunica nu luase parte la „discuţia” de 
aseară, dar Sadna o văzu ștergându-și o lacrimă din 


A he K K K K K K K K K K K K ate K K K K K K K K ae e 3K ae K af 2K ate K 2K ate ate K K K K K KK K ÞK K ok K K K K K e ok K K 


9 


Ileana-Lucia Floran 
XXX XXX AXA XXX XR XR RR RR RA RR RR RR RR RR RR RR RR XXL RE 


colţul ochiului și imaginea tristeţii sale o urmărea și 
acum. După tot ce făcuseră pentru ea cei ai casei, nu ar 
fi trebuit să le vorbească așa. Și de fapt... care fusese 
conflictul? Nici nu ar fi avut rost să discute asemenea 
nimicuri. Mama ei îi reproșase că Dinu este prea mult 
timp plecat, că nu se ocupă de nimic acasă și că pare 
complet „rupt” de familie, așa că nu este deloc 
momentul să se gândească să adopte un copil. 

Cuvintele îi sunaseră straniu. Parcă își auzise 
propriile sale gânduri. Asta o înfuriase. Nu vroia să se 
amestece nimeni în familia ei. Ea îl iubea pe Dinu și până 
acum reușise să alunge aceste gânduri destructive. Își 
zisese că imaginaţia ei debordantă îi joacă feste și că nu 
poate fi adevărat. Acum, realiză că și ceilalți din jur 
percep situația în același mod și asta o făcu să sufere. 
Pur și simplu văzu un dușman în mama sa, de parcă 
simpla rostire a propriilor gânduri i-ar fi putut destrăma 
familia. Până când toate aceste idei rămăseseră 
nerostite, în locul ascuns din mintea ei, se simţise în 
siguranţă. Acum, auzindu-le, începu să piardă din curaj și 
din putere. O înconjurară grijile și se lăsă pradă furiei. 
Ripostă, așa cum n-o făcuse niciodată și, după ce aruncă 
un mănunchi de cuvinte dure și nepotrivite fugi ca să nu 
mai audă nimic. Să se rupă de toate, să lase în urmă 
realitatea. 

Acum se liniștise. Brusc, își simţi pleoapele grele 

și intră într-o lume aparte, între realitate și vis, între 
„acum” și „nu se știe când”. Se simţi spectatorul propriei 
vieţi și se lăsă purtată înapoi, spre amintiri... 


x k * 


Era o dimineață răcoroasă de sfârsit de vară. 
Frunzele acopereau aleea lungà ce mergea în linie 
dreaptă de la poarta mare, de fier forjat, până la ușa din 
lemn masiv care se întrezărea printre trandafiri. 
Indiferent cât de grăbită era, Sadna mergea întotdeauna 
încet pe alee, ascultându-și pașii și gândurile. Îi plăcea 
aici. Îi plăcea să se ocupe de fetiţele care fuseseră 
alungate de soartă în acest cămin-școală în care-și trăiau 
copilăria și adolescența. Nu i se părea deloc o povară. 
Dimpotrivă, le trata ca pe niște surori mai mici, cu 
înțelegere, dragoste și responsabilitate. Copilele simțeau 
că Sadna le iubea și că nu-i era doar milă de ele, asa că îi 
răspundeau cu sentimente curate și inimi deschise. 
Atunci când era ea de serviciu nu se întâmpla nimic rău. 
Toate erau cuminţi și nu-i ieșeau din vorbă. Chiar și cele 
mai rebele care se revoltau din te miri ce, erau schimbate 
în preajma ei. lar ea nu se mulțumea să le supravegheze 
ci le ajuta la teme, le spunea povești sau pur și simplu se 
juca împreună cu ele. De departe păreau o familie 
fericită. 

Vântul îi împleti o frunză în păr și Sadna se 
bucură ca un copil privind alunecarea domoală a 
frunzelor și culorile arămii ale toamnei. 

Deodată, ușa cea mare de la intrare se dădu cu 
putere de perete și patru sau cinci fete cu vârste cuprinse 
între 7 și 14 ani alergară în întâmpinarea ei. 

— Să vedeţi ce s-a întâmplat... 

— Vă rog să n-o lăsaţi pe tovarășa Nina s-o mai 
bată pe Corina... 

— Domnișoară, nici măcar n-a făcut nimic, pur și 
simplu, a bătut-o degeaba... 

— Stiam că e rea, dar chiar așa... 

Vocile se împleteau. Fiecare încerca să-i spună 
câte ceva iar Sadna nu mai înțelegea nimic. 

— Staţi puţin, numai ieri nu am fost aici. Ce s-a 
întâmplat? Ce-a păţit Corina? 

Corina era în clasa I. Venise la „Școala de fete 
acum, în toamnă. Mama ei murise într-un accident de 
muncă iar tatăl o abandonase ca pe-o haină rea, 
motivând că nu știe să îngrijească un copil aşa mic. Era o 
fetiță blondă cu ochii mari, negri și părul cârlionțat. 
Stătea tot timpul retrasă în banca ei și evita orice 
discuție cu colegele. Nu se putuse adapta încă. Uneori, 
ochii i se împăienjeneau de lacrimi fără ca cineva să-i fi 
spus ceva. Probabil din cauza amintirilor, din cauza 
dorului pentru mama ei și pentru casa în care crescuse. 


PV 

Se străduia să înveţe bine și să n-o supere pe „tovarăsa”, 
dar nu reușise să ajungă la inima ei. „Tovarășa” o certa 
din orice și se răzbuna pe ea pentru toate necazurile pe 
care celelalte fete i le făceau. Și nu erau puţine! 
Simţind-o rea și egoistă, fetele se răzbunau și ele cum 
puteau sărind gardul și plecând în oraș exact când era 
„tovarășa” de serviciu și directoarea făcea apelul. 

Între timp, Sadna, urmată de „comitetul de 
întâmpinare” intră în sala ei de clasă în care o așteptau 
fetele din grupa coordonată de ea. Erau fete din clasele 
mari, a Vll-a și a Vill-a, pe care nimeni nu le voia, 
deoarece erau cel mai greu de strunit. 

O așteptau în liniște. Cele care veniseră la ușă se 
așezară la locurile lor. Sadna își puse pardesiul în cuier și 
se așeză pe un scaun în imediata lor apropiere: 

— Vreau să știu ce s-a întâmplat. Sincer. Fără 
ascunzișuri. Ce i s-a reproșat Corinei? 

Ca la un semnal, toate fetele începură să 
vorbească și se creă un vacarm de nedescris. Sadna 
ridică ușor mâna: 

— Vă rog frumos să vorbiti pe rând. Așa nu pot 
înțelege nimic. Simona, te rog frumos, spune-mi ce s-a 
întâmplat. 

Glasurile se liniștiră și Simona se ridică în picioare: 

— leri dimineaţă, tovarășa Nina a găsit-o pe Corina 

cu un cartof crud în mână, din care mușcase de câteva 

ori. A făcut pur și simplu o criză de nervi. l-a spus că-i 
hoaţță și c-a furat cartoful. Apoi a bătut-o cu o nuia ruptă 
din salcia din curte până i-a curs sânge din piele. Are 
numai dungi pe spate. 

— Unde e acum? întrebă Sadna cu glas stins. 

— La infirmerie, spuse încet loana. 

— Haideţi la ea! Dar, vă rog, încet, fără zgomot, să 
nu ne audă Nina... 

leșiră toate încet din sala de clasă și cu pași ușori 
trecură pe coridor, prin faţa clasei în care pur și simplu 
urla Nina. Așa era ea de obicei. Credea că se impune prin 
glas și bătaie. Oricum, fetelor le era frică de ea și o urau. 
Era o adevărată sărbătoare atunci când Nina era în 
concediu sau avea zile libere. Toată lumea știa că Nina 
nu era bună pentru postul ăsta și că nu știa deloc 
pedagogie, dar nimeni nu lua nicio măsură deoarece era 
căsătorită cu un inspector de la judeţ. Toate astea îi 
trecură prin minte Sadnei, dar își spuse că ea nu are ce să 
piardă. Nu era încadrată definitiv pe acest post și nu-i 
păsa de Inspectorat. Lucra aici doar în vacanţa de vară, 
ca suplinitoare. În rest, era studentă la psihologie, la Cluj 
și mai avea doi ani până la absolvire. 

Bătu ușor la ușă și intră însoţită de „fetele ei”, 
așa cum le numea cu drag. Încăperea era destul de mică 
și extrem de întunecoasă. Într-un colț era un dulap alb cu 
vitrină, în care asistenta ţinea medicamentele și 

pansamentele, iar pe peretele opus, două paturi de fier, 
vopsite și ele cu alb. Unul era gol, iar din celălalt le 
urmăreau doi ochisori tristi. 

— Corina, ce mai faci tu, dragă? Te doare rău? 

— Mă cam doare... răspunse fetita timid. 

— l-am dat un calmant, interveni și Jeni, asistenta 
medicală. Și i-am pus niste alifie să i se vindece rănile. 
N-o las la școală până nu-i trece, ca să nu se infecteze. A 
fost si doamna doctor azi aici și i-a semnat scutirea 
medicală. Așa ceva n-am văzut de când sunt eu. Cum 
poate fi un om atât de crud? 

Sadna oftă și se întoarse iarăși spre Corina: 

— Spune-mi ce s-a întâmplat... și văzându-i ochii 
speriaţi, continuă... nu te teme, vreau doar să știu, nu-ţi 
mai face nimeni, nimic. 

În acel moment, ușa se dădu de perete cu putere 
și în cabinet își făcu apariția Nina cu o falcă în cer și 
una-n pământ: 

— Așa, bine faceți, daţi-i nas mucoasei să mai fure și 
altădată... Trebuia să mă gândesc că te găsesc aici, 
Sadna, tu ești întotdeauna iubitoare și miloasă, din 
cauza ta și-au luat nasul la purtare orfanele astea... 

— Nu voiam decât s-o întreb pe Corina ce s-a 
întâmplat, răspunse rece Sadna. 

— „S-o întreb pe Corina” o îngână Nina, ce s-o 
întrebi? Întreabă-mă pe mine, că mie-mi mănâncă zilnic 

nervii copila asta. Uite dom'le, că nici nu știam c-o 
cheamă Corina... Sâmbătă, pe la ceasul trei, când fetele 
se odihneau în camere, aud zgomot dinspre bucătărie. 
Evident, mă duc tiptil să văd ce e. Deschid ușor ușa de la 
cămară și, ce crezi? o găsesc pe mucoasa asta care se 
preface bolnavă, cu trei cartofi mari în braţe. Firesc, o 
întreb ce face cu ei iar ea, obraznică, îmi răspunde că-i 
mănâncă. Auzi tu, soro, că-i mănâncă așa cruzi și cu 
coajă. Auzind așa ceva o întreb cum și-a permis să intre 
în cămară și să fure cei trei cartofi. Aici, n-a mai avut ce 
să-mi răspundă. Mă privea doar, cumva sfidător. Așa că, 
i-am aplicat câteva bețe pe spinare să se înveţe minte, să 
nu mai fure niciodată. Și, întorcându-se către celelalte 
fete din cabinet, urlă: Să știți toate că nu tolerez hotia! 

Obosită după efortul făcut, Nina ieși la fel de 
zgomotos pe cum intrase, amenințând cu pumnul din ușă 
întreaga asistenţă. 

Dacă nu i-ar fi fost milă de Corina, Sadna s-ar fi 
distrat de spectacolul dat de Nina. Așa, simţea că-i este 
jenă pentru că există asemenea oameni și mai mult, 
pentru că se află printre educatorii tinerei generaţii. 
Încercă, totuși să le liniștească pe fete: 

— Nu se va mai întâmpla nimic. Simona, du-te în 
clasa noastră și adu-mi aparatul de fotografiat din 
sertar. Bine că-l am aici. Corina, o să-ţi fac câteva poze, 
mărturie a durerii tale. Lucrurile nu se pot opri aici. Voi 

anunța Inspectoratul, chiar dacă, după asta, nu voi mai 
putea lucra aici. Jeni, ce zici, aş putea-o lua acasă pe 
Corina pentru câteva zile? Nu aș vrea să mai aibă de-a 
face cu mânia celor din jur... 

— Sigur, îi împachetez eu câteva lucrușoare, îţi dau 
și alifia și o poți îngriji la tine acasă. Nu se vor supăra ai 
tăi? 

— Nu, nici vorbă, după cum îi știu eu, o vor sufoca 
cu dragostea și grija lor. Ce zici, Corina? Vii la mine? 

— Vin! strigă entuziasmată fetiţa... Și să știți că nu 
fur, nu am furat cartorii, dar tovarășa Nina nu m-a lăsat 
la nici una dintre mese din cauză că m-a prins citind în 
bibliotecă. Nu mâncasem de două zile și mi-era atât de 
foame, încât aș fi mâncat orice. Am luat cartofii, n-am 
găsit altceva, nu m-am gândit prea mult. Mi-era foarte 
foame, mă simțeam ameţită și nu mi-am dat seama că 
nu fac bine... 

— Uite ceva ce nu știam. Cum adică? Așa face Nina? 
Nu vă lasă la masă? Nu mi-aţi spus niciodată! 

— Da, da, strigară fetele în cor... aşa ne pedepsește 
ea. Ne lasă flămânde până leșinăm. Tanti Jeni ne-a dat 
de multe ori vitamine... 

— Da, așa e, dar nu mi-aţi spus de ce aţi ajuns în 
halul ăla... Uite ceva ce-o să-i spun doctoriței. 

— Doamne, gândi Sadna cu voce tare, nu-mi 
închipuiam așa ceva, doar are și ea o fetiță... așa o face 

educaţie și acasă? 

Chiar în seara acelei zile, după ce Corina fusese 
instalată confortabil în camera de oaspeți a familiei 
Taumescu, Sadna scrise un fel de informare la 
Inspectorat. Nu, nu voia să facă o reclamaţie, nu voia 
să-i facă niciun rău educatoarei care atăt pricepuse din 
tot ce învățase în școală, voia doar ca abuzurile 
împotriva fetelor să înceteze. 

După două zile, în timp ce repeta o poezie cu 
grupa ei de fete, Sadna a fost chemată de urgenţă la 
directoare pentru o ședință fulger. 

Fetele, care știau că urmează „ceva“ o urmăriră 
cu priviri pline de îngrijorare. În clasă se făcuse o liniște 
perfectă. Nici una dintre fete nu spunea nimic. Așteptau 
în tăcere să se întoarcă educatoarea lor dragă de la 
ședință. Până și alte fete, din alte grupe veniseră în clasa 
lor. Toate așteptau cu sufletul la gură deznodământul. 

Sadna era calmă. Intră în biroul directoarei fără 
nicio emoție. Se știa de partea dreptăţii. În încăpere erau 
trei persoane necunoscute, doi bărbaţi și o femeie, 
inspectorul de specialitate, care mai venise pe la școală, 
directoarea și toate cele cinci colege, educatoare. 
Undeva mai de-o parte, Nina stătea bosumflată. La 
intrarea Sadnei îi aruncă o privire plină de ură. 

— Vă rog să luaţi loc, spuse directoarea încet. 
O vreme nu se auzi decât hârșâitul scaunelor pe 

podele, apoi se făcu iarăși linişte deplină. Continuă tot 
directoarea, cu același ton trist și cald: 

— Cred că știți cu toţii ce s-a întâmplat. Una dintre 
fetițe a fost bătută zilele trecute, iar tovarășa Sadna 
Taumescu, educatoarea suplinitoare, a făcut o sesizare 
la Inspectorat. E drept că a vrut să vorbească întâi cu 
mine, dar eram foarte ocupată și i-am spus s-o lăsăm pe 
altădată. Aici, recunosc, am partea mea de vină, dar nu 
credeam să fie atât de grav. 

— Ce-i atât de grav? interveni Nina nervoasă. 
Glasu-i strident și puțin răgușit arăta că se află sub 
imperiul unei mari neliniști și că, deși nu vrea s-o arate, 
se teme. Da, i-am dat câteva bețe unei fete din clasele 
mici, dar trebuia s-o fac. Am găsit-o furând din 
bucătărie. Vreti să creștem niște hoaţe? Nu mai avem 
voie să le facem educaţie? 

Directoarea o privi cu tristeţe și-i spuse liniștit: 

— Nina, te rog, ia loc și așteaptă să fii întrebată. 
Pentru început, aș vrea să vă spun că-i avem azi, în 
mijlocul nostru și pe tovarășul inspector Popa, pe care-l 
cunoasteti și care a venit împreună cu tovarășul 
inspector general adjunct lordache, cu tovarășul 
Gotescu, inspector metodist și cu tovarășa doctor 
Plenea, medic primar pediatru. Dumnealor ar dori, mai 
întâi să stea puţin de vorbă cu fetiţa. Doamna doctor o 
va examina și apoi vom discuta despre ceea ce s-a 

întâmplat. Nina, te rog să nu strigi, să n-o sperii pe fetiță. 
Bine? Abţine-te de la orice comentarii. Vei avea timp, 
mai târziu să ne spui varianta ta. 

După acestea, directoarea se întoarse spre Maria, 
o educatoare tânără și drăguță, care stătea mai aproape 
de ușă și o rugă s-o invite pe Corina în birou. Linistea se 
lăsase din nou. Nimeni nu avea nimic de spus. Unele 
colege, care fuseseră libere nu știau exact despre ce e 
vorba, dar nu aveau curaj să întrebe. După câteva 
minute, Maria intră aducând-o pe Corina de mână. 
Corina intrase destul de curajoasă, dar, dând cu ochii de 
Nina se smulse din mâna Mariei și dădu să fugă. Ochii i 
se umpluseră de lacrimi. Suspina și tremura de frică. 

Deși ardea de nerăbdare să o ia în braţe și s-o 
liniștească, Sadna stătu cuminte la locul ei. Doctorita 
venită de la judeţ se ridicase deja și ajunsese lângă 
fetiţă: 

— Te cheamă Corina, nu? 

— Da... răspunse fetita printre lacrimi. 

— De ce plângi? Nu-ţi face nimeni niciun rău. De ce 
te temi? 

— De... tovarășa Nina... se auzi iar glăsciorul fetiţei. 

— Corina, uite o batistă, liniștește-te și hai să stăm 
de vorbă, bine? Eu sunt doctoriță de copii și știu că ne 
vom împăca bine amândouă. Uite, ti-am adus o 
ciocolată. 


A he K K K K K K K K K K K K K K K 2K K K K K K ae K K ae K ÞK 2K 3K K 2K ate ate K K K K K KK K ÞK K ok K K K 3K K K K K K 


20 


Amurgul speranţei 
! 
Kkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkk 


Corina luă ciocolata cu mâini tremurânde și-și 
șterse zgomotos nasul cu batista: 

— Vreţi să mă duceti la spital? întrebă fetița ceva 
mai curajoasă... 

— Nu, Corina, nu te teme, vreau doar să-ți văd și eu 
spatele. Se poate? 

— Sigur! răspunse fetița și fără să mai stea pe 
gânduri se întoarse cu spatele și-și ridică bluza. 

Se auzi un murmur general, apoi, toţi cei de faţă 
rămaseră înmărmuriţi. Nimeni nu se așteptase să vadă 
așa ceva. Spatele fetitei era brăzdat de niște linii groase, 
sângerânde, vineţii spre margine. Avea încă răni 
deschise, deși „bătaia” îi fusese administrată de trei zile. 
Cineva, scăpă un caiet pe jos. 

— Mulţumesc, Corina, poti să te duci în clasă. 

— Da, să știți că nu am făcut niciun rău. Am luat trei 
cartofi cruzi; Da' mi-era foame... eu nu sunt hoață! 

— Lasă, Corina, nu te acuză nimeni. Totul va fi bine. 
Văd că doctorita școlii te-a îngrijit bine, se va vindeca 
frumos. În vreo două săptămâni nu vei mai avea nimic. 
Urmele însă, o să-ţi rămână toată viaţă. Sper că numai 
pe spate... 

Fetița îi zâmbi doctoriţei și plecă, salutând 
frumos. 

— Nu, nu este posibil! se auzi glasul directoarei. Nici 
nu mi-am imaginat că ar putea fi bătută într-un 

asemenea hal. Nina, cu ce ai bătut-o? 

— Cu o bâtă, răspunse Nina sec. 

— Bine, dar de ce? întrebă Maria. 

— Cum de ce? fiindcă am prins-o furând. Era cu 
cartofii în mâini... 

— Nina, scuză-mă că te întrerup... încercă Sadna să 
pună o întrebare... 

— Tu să taci! Din cauza ta se întâmplă toate astea. 
Tu le lași să facă ce vor și le cânţi în strună. Tu ești 
prietenă cu ele în loc să le faci să-ți știe de frică. Nu 
merge așa, nu există prietenie între dascăl și elev. 

— Nina, noi suntem aici mai mult decât dascăli, 
interveni Maria, suntem mame. 

— Exact asta voiam să spun și eu. Aici nu e casa lor? 
E singurul cămin pe care-l cunosc. Și atunci, cum poți să 
spui c-a furat fiindcă a luat trei cartofi din bucătărie? 
Dacă fiica ta merge la frigider să-și ia ceva de mâncare în 
casa ei, tu-i spui c-a furat? întrebă Sadna revoltată. 

— Cum poţi să mă întrebi așa ceva? Fiica mea 
mănâncă ce vrea și când vrea. 

— Atunci fetiţele astea de ce nu primesc nicio șansă 
din partea ta? Spune să audă toată lumea de ce a ajuns 
Corina să vrea să mănânce cartofi cruzi. Spune! 

Deoarece Nina nu răspundea, Sadna continuă: 

— Stiti de ce? Fiindcă nu mai mâncase de două zile 

și nu mai putea rezista de foame. Uitaţi ce mod de a 

pedepsi fetele are colega noastră. Dacă vreuna o supără 
cu ceva, nu mai are dreptul să primească mâncare. 

— E-adevärat, tovarăşa Nina? o întrerupse unul 
dintre inspectori pe Sadna... 

— Da, e-adevărat. Trebuie să le fac să mă asculte. 
Cum pot altfel? Aşa, îmi ştiu de frică. 

— Bine, dar sunt copii, nu pot fi pedepsiţi astfel... 
interveni şi doctoriţa 

— Dumneata de ce te bagi? urlă Nina fără să se mai 
poată controla. Ai fost vreodată aici să vezi ce fac fetele 
astea? Cât sunt de obraznice şi idioate? 

— Nina, te rog încă o dată, abţine-te. Grasul 
directoarei sună la fel de calm, dar educatoarele ştiau că 
se abţine cu greu să n-o repeadă pe Nina. 

— Tovarăşa Nina, interveni şi inspectorul Iordache, 
dumneavoastră credeţi că ceea ce aţi făcut e corect? 

— Desigur. Am reuşit s-o fac să înţeleagă că nu e 
bine să fure... 

— Credeţi că a furat? 

— Desigur! Altfel n-aş fi găsit-o cu cartofii în braţe. 
Ba chiar muşcase dintr-unul... 

— Tocmai! Nu v-aţi gândit nicio clipă că-i era 
într-adevăr foame? 

— Posibil, la asta nu m-am gândit. Dar cine-i de 
vină? Cu două zile înainte am găsit-o în bibliotecă, citind, 
când toate fetele erau în curte şi se jucau. N-am putut 

tolera aşa ceva. Unde-am ajunge dac-ar face fiecare ce-i 
trece prin cap? Trebuie să existe o disciplină... 

— Şi atunci aţi pedepsit-o nelăsând-o la masă? 

— Da, asta e o pedeapsă de care se tem cu 
adevărat. 

— Şi fetiţa asta de nici şapte ani n-a mâncat două 
zile pentru vina de-a fi citit în bibliotecă? 

— Da, am pedepsit-o pentru două zile. Urma să 
meargă la cină. Nu mai putea aştepta trei ore? Nu, cred 
c-a făcut asta dinadins ca să mă enerveze pe mine... Pur 
şi simplu e o nesuferită. N-o pot vedea în ochi. De fapt 
mi-e silă de toate fetele astea. Vor fi scursura societăţii. 
Copiii nimănui pe care-i creşte statul de milă. 

— De ce să fie scursura societăţii? întrebă deodată 
doctorița. Numai pentru că sunt orfane? E vina loc? 

— N-aveţi cum înţelege... nu sunt ca noi, te privesc 
suspicios, printre gene şi nu ştiu cum să te facă să-ţi ieşi 
din minţi. Bineînţeles dacă nu faci ca „domnişoara” 
Sadna care le dă dreptate mereu şi le alintă fără noimă. 
Am văzut-o chiar aducându-le mere şi dulciuri. De ce să 
le mituieşti aşa? Nu-i mai bine să fii ferm şi să nu te 
cobori la nivelul lor? Ce folos că le învaţă toată ziua? Tot 
nu vor face nimic din viaţa lor. Ele sunt pierdute ca 
oameni. 

— Tovarăşa Nina, uite, vreau să vă spun şi eu ceva. 
Glasul doctoriţei era plin de emoție, dar tonul rămăsese 

calm. Şi eu am crescut la o casă de copii. Da. Nu mă 
priviți aşa. Părinții mei au murit, n-am avut pe nimeni şi 
m-a crescut statul „de milă”. Numai că nu am devenit 
parte din scursura societăţii ci am încercat să-i 
mulțumesc acesteia şi s-o ajut şi eu la rândul meu. Am 
învățat şi am reuşit. Sunt medic primar specialist, m-am 
căsătorit şi am două fetiţe. Dar, într-un fel aveţi 
dreptate. Dacă aş fi avut ghinionul să dau peste o 
educatoare ca dumneavoastră, destinul meu ar fi fost 
altul şi viața mi-ar fi fost tulbure. 

Pentru prima dată de când începuse şedinţa, Nina 
nu mai zise nimic. Plecă ochii şi stătu liniştită. 

„Poate a înţeles ceva din tot ce s-a discutat aici” 
se gândi cu speranţă Sadna. 

— Pentru că sunteţi la prima abatere şi pentru că 
soțul dumneavoastră, distinsul meu coleg m-a rugat să 
am grijă să primiţi o sancţiune corectă, veţi primi numai 
o mustrare. Fetiţa va fi mutată în altă clasă, pentru ca să 
nu mai aveţi de-a face direct una cu alta. Vă rog să nu 
mai folosiți metode crude de educaţie. Sper să nu 
trebuiască să revin aici în circumstanţe similare. Nu veţi 
mai bate nicio fetiţă şi nici nu le veţi mai înfometa. Găsiţi 
calea către inima lor şi educaţi-le aşa cum faceţi acasă, 
cu propria fiică. 

Inspectorul părea obosit. Se citea pe faţa lui că 
mustrarea nu i se părea „o sancţiune corectă”, dar că 

trebuia să respecte nişte „indicaţii“. Nina era soţie de 
inspector şi... asta e. 

Sadna se gândi că ea n-ar fi putut face aşa ceva. 
Ea ar fi dat-o afară. Deh, poate peste 30 de ani, va gândi 
altfel. 

— Tovarășe inspector, mă scuzati că intervin, Corina 
nu va mai locui aici. Nu știu dacă vi s-a spus, de trei zile 
locuiește la noi acasă și părinţii mei doresc s-o înfieze. Va 
merge la şcoala cea mai apropiată de casa noastră. 

— Foarte frumos, tovarășa Taumescu, mă bucur să 
aud asta. Părinţii tăi sunt într-adevăr niște oameni foarte 
cumsecade. 

— Păcat că nu le puteţi lua acasă pe toate... mai 
aruncă Nina o ultimă răutate primită cu priviri 
dezaprobatoare de întreaga asistenţă. 

Toată lumea se ridicase. Inspectorii plecau. Sadna 
fu prinsă de mână de Nina, exact în uşă şi auzi cum 
aceasta îi şuieră printre dinţi: 

— Te bucuri, da? Uite că nu m-ai putut dobori. Am 
căzut în picioare. Tu însă, nu vei mai lucra aici altădată. 
Ba chiar, dacă mă superi, îl voi ruga pe Milu să te dea 
afară de acum. 

Nina nu aşteptă răspunsul. O împinse pe Sadna şi 
intră în clasă închizând cu furie ușa în spatele ei. 

— Săracele fetiţe! gândi doctorita cu glas tare. 
Urmărise scena dintr-un colţ al holului şi acum pur şi 

simplu se simți oripilată. Nina ar fi trebuit să facă altă 
meserie, mai spuse cu voce ceva mai tare, ieşind în curte. 
Voia să fie sigură că va fi auzită... 

Filosofia tăcerii 


Oare aţipise? Din bucătărie se auzeau voci, dar 
nu putea desluși ce se discuta. Oricum, discuţia era 
destul de aprinsă. La un moment dat, auzi vocea 
bunicului: 

— Lăsaţi fata în pace! Se linişteşte și apoi vine ea. 
Nu uitaţi că aveţi și voi o vină... Eu v-am spus de atunci... 

— Tată, auzi glasul mamei, nu am vrut decât... restul 
se pierdu. Probabil cineva închisese ușa de la coridor. 

Casa era imensă, cu șapte camere mari, așa cum 
se construiau pe vremuri. Numai ferestrele fuseseră 
schimbate cu rame de lemn stratificat în care tronau 
termopane. Forma rămăsese aceeași, așa că mulţi dintre 
cei care fuseseră ani buni la ei în casă, nici nu-și dădeau 
seama de schimbare. Era însă mult mai cald și putuseră 
să facă economie la lemne. 

Casa lor mai avea o „soră” pe o stradă din 
apropiere. Fuseseră construite probabil de aceeași 
echipă, deoarece erau identice. Avusese ocazia să intre 
în acea casă, iar sentimentul fusese extrem de ciudat. 
Descoperi că încăperilor li se dăduse aceeași utilitate, 
diferită fiind doar mobila și zugraveala. Dacă la ei toată 
casa avea pereţii albi, acolo camerele aveau culori 
diferite, în nuanţe pale. 

Din păcate, nu mai locuia nimeni acolo după ce 

mama și fiica trecuseră în neființă împreună, la un ceas 
de înserare dintr-un anotimp incert, rece și întârziat. 


x k * 


După vara aceea în care se „războise” cu Nina, 
Sadna nu mai fusese acceptată pe postul de educatoare, 
așa că, se hotărî să-și încerce norocul la un cămin de 
bătrâni din zonă. Se integră imediat în colectiv, deoarece 
tot personalul era format din tinere harnice și gata să-i 
ajute pe bătrâni. 

În tura în care lucra ea, mai era o domnișoară, cu 
vreo zece ani mai în vârstă, profesoară de limba latină, 
care lucra suplimentar în fiecare vacanță pentru a-și 
completa veniturile. Se împrieteniseră imediat, deoarece 
aveau aceleași preocupări și iubeau arta. Ba mai mult, 
descoperiseră că locuiesc în vecinătate, la numai câteva 
străzi distanță. La prima vizită pe care i-o făcuse colegei 
sale, Sadna descoperi că Ana locuia în casa „soră“. Casa 
fusese construită de străbunicii fetei, o familie foarte 
bogată, în care se moștenise din tată-n fiu meseria de 
avocat. 

Ana fusese o dezamăgire pentru tatăl ei, care nu 
concepea nici măcar faptul că e fată, darămite că 
dorește să facă facultatea de litere. Lanţul avocaților se 
rupse astfel iar tatăl său muri neîmpăcat, cu ideea că 

biroul său va rămâne gol. Încercase la un moment dat o 
„soluție” de compromis, găsindu-i Anei un soţ avocat, 
dar fata îl refuzase categoric, spre furia tatălui care de 
atunci abia de-i mai vorbise. 

Oricum, Ana nu ar fi putut sub niciun motiv să-l 
accepte de soț pe omul acela, deoarece era cu cel puţin 
30 de ani mai bătrân decât ea și în plus, era genul omului 
tipicar din cale-afară, obișnuit să trăiască singur și să se 
ocupe de toate cu dichis. Într-o zi, tatăl său o dusese pe 
Ana la biroul avocatului, așa, ca din întâmplare. 
Întrevederea îi rămăsese Anei bine întipărită în minte, 
deoarece nu mai văzuse niciodată un asemenea om. 
Musafirii se așezaseră pe niște fotolii mari, confortabile, 
din piele, care tronau în faţa biroului. De după ramele 
groase ale ochelarilor ascunși sub sprâncenele stufoase, 
doi ochi mici și răi, ca de viezure îi priveau sfedelitor. 
Tatăl Anei, povestind, luă un prespapier de pe birou și-l 
mută ceva mai încolo. Gazda, se repezi și-l aşeză imediat 
în poziția inițială, măsurând din ochi locul care-i era 
destinat. Deoarece musafirul nu observă gestul, nu 
realiză că mutând obiectele de pe birou fie și infim 
provoacă o adevărată panică avocatului, așa că, jocul se 
mai repetă de câteva ori, omul părând mai mult decât 
obsedat de ordinea lucrurilor. 

Ana, deși panicată la început de vizita pe care era 
obligată s-o facă, sfârși prin a se distra copios, 

bineînţeles fără s-o arate. Înainte de-a părăsi biroul, văzu 
cu coada ochiului cum avocatul măsoară cu o riglă și 
așază călimara de marmură albă, model din anul 1900, 
exact în locul dinainte hotărât, nici cu un milimetru mai 
în sus sau mai în jos. Zâmbi strâmb imaginându-și viața 
alături de un asemenea om. 

După moartea tatălui său, Ana, rămase numai cu 
mama, care o iubea pentru simplul fapt că-i era fiică, 
mai ales c-o avusese la o vârstă la care nu mai spera așa 
o minune așa că, viața ei devenise mai lină și mai 
fericită. Cel puţin din punct de vedere familial. Material, 
lucrurile nu stăteau de loc roz. Terminase facultatea de 
litere și se angajase profesor de limba latină la unul 
dintre licee. 

Pentru ea, tânără și singură, casa devenise o 
povară. Mama ei, bolnavă de inimă n-o putea ajuta prea 
mult, iar bani pentru a-i plăti pe alţii nu avea. Așa că, 
Ana fusese obligată să muncească peste puterile ei 
pentru a păstra grădina, livada și casa. Deși fusese o fată 
frumoasă, la nici 30 de ani arăta de 50. Grijile o 
îmbătrâniseră iar munca brută îi schimbase cu totul 
alura. În locul mâinilor albe, fine, cu degete lungi și 
unghii îngrijite, avea niște mâini aspre, cu piele ridată și 
bătături. Nici nu-și amintea de când nu mai purta inele, 
dar, ceea ce e mai trist, nici nu și le mai dorea. Se 
complăcea în viața asta dură și nu-și mai putea imagina 

alta. 

Sadna o admira pentru puterea sa de muncă dar 
mai ales pentru inteligenţa sclipitoare și erudiţia de care 
dădea dovadă. De aceea aștepta cu nerăbdare să se 
întâlnească și să discute despre ce mai citiseră. Ana era 
de-a dreptul o enciclopedie. Puteai afla în câteva minute 
orice nu-ţi aminteai sau nu știuseși niciodată. Și ceea ce 
era și mai frumos la ea, era modestia. Niciodată nu făcea 
caz de ceea ce știa și nici nu-i arăta interlocutorului că e 
limitat. Nu. Ea spunea totul firesc și simplu, așa cum ar fi 
spus orice lucru banal. 

Într-una din zile Ana nu veni la serviciu. Nu se mai 
întâmplase niciodată așa ceva, dar nimeni nu se 
îngrijoră, deoarece numai cu câteva zile înainte fusese 
extrem de răcită iar colegele presupuseră că a luat o 
gripă care o ţine în casă. După încă două zile, directorul 
se hotărî să-i dea un telefon s-o întrebe dacă nu are 
nevoie de ceva. Se gândea ca în drum spre casă să-i facă 
și ei cumpărăturile și să i le ducă. Telefonul sună însă, 
fără ca de la celălalt capăt să răspundă cineva, așa că, 
directorul, însoţit de șoferul căminului, plecă să vadă ce 
s-a întâmplat. Casa avea o poartă mare, pentru mașini și 
una mai mică, pentru persoane și niște ferestre înalte, 
așa cum se făceau pe vremuri. Sunară la poartă dar nu 
veni nimeni, așa că, șoferul avu o idee: 

— Ce ziceţi, tov. director, să mă urc pe pervaz să mă 

uit în casă? Geamul ăla dinspre poartă pare luminat. 

— Da, ai dreptate, mi s-a părut și mie că-i aprinsă 
lumina. Urcă-te dacă poti, dar ai grijă să nu strici ceva... 
și mai ales să nu cazi... 

Omul nu reuși să vadă înăuntru, dar fu sigur că e 
lumina aprinsă, așa că ceru o scară de la un vecin și privi 
în încăpere. Geamul era parțial acoperit cu o perdea 
groasă, de pluș. Nu-și dădu bine seama despre ce e 
vorba, dar înţelese că ceva nu e în ordine deoarece se 
vedeau în cameră atât Ana, cât și mama ei, dar nici una 
nu dădea vreun semn că ar fi auzit bătăile în geam. 

Directorul se urcă în mașină și în scurt timp reveni 
însoțit de un echipaj de la miliţie. Sparseră geamul și 
intrară în cameră unde îi întâmpină o imagine cumplită. 
După constatările de la faţa locului și după autopsii, 
anchetatorii traseră concluzia că Ana, abia întoarsă de la 
serviciu, o găsise pe mama sa moartă în pat. Făcuse 
infarct. Din cauza șocului, Ana căzuse pe fotoliul de 
alături și murise și ea, aproape instantaneu, din aceeași 
cauză. Boala se moștenise, iar lipsa de odihnă suficientă 
o agravase. Biata fată avea încă geanta într-o mână, iar 
în cealaltă plasa cu alimentele cumpărate în acea seară. 

Trecuse în altă dimensiune discret, așa cum trăise 
întreaga viaţă. 

Sadna plânse zile în șir după prietena ei și, de 
câte ori își amintea, avea o strângere de inimă... 

Oare de ce se gândise acum la asta? Poate din 
cauza casei... da, gândi Sadna, ajută-ne, Doamne, ca 
numai imobilele să fie la fel, destinele, nu! 

Amintirea aceasta dureroasă era amplificată și de 
o alta, care o completa într-un mod nefericit: la un 
moment dat, când în familie se discutase despre Ana, 
reacţia lui Dinu fusese mai mult decât sinistră: 

— O fi murit de bucurie c-a scăpat de mă-sa! 

La privile dezaprobatoare ale familiei, continuă 
pe același ton: 

— Ce mă priviți asa? N-aţi zis că a murit din cauza 
emoției? De unde știți voi dacă s-a emoţionat de necaz 
sau de bucurie... Hai că glumeam... Nu mă mai sfredeliţi 
cu privirea... 


Dintr-o dată, o auzi pe Corina. Să fie oare aievea? 
Ce mult s-ar fi bucurat dacă ar fi reușit să vină acasă! 
N-o văzuse de la Crăciun și acum se apropia luna mai. 
Corina se dovedise a fi o fată cuminte, silitoare și 
respectuoasă, care se integrase foarte bine în familie. E 
drept că nimeni nu făcuse, încă de la început, nicio 
diferenţă între ele. Fuseseră tratate la fel și asta o făcuse 
pe fetiță să aibă încredere. Acum, avea puţin peste 
vârsta ei de atunci... Se gândi că în următorii doi ani nu 

mai fusese acceptată suplinitoare la „Casa de fete”. Nina 
avusese dreptate. Soțul ei avea putere. Nu se supärase, 
ba chiar se bucurase, deoarece, de voie, de nevoie, Nina 
își schimbase puţin comportamentul și fetele începuseră 
să fie tratate mai bine. Scopul fusese astfel atins. Ea își 
găsise un alt serviciu de vară, la un cămin de bătrâni. 

Oricum, Nina n-a mai rămas mult în învățământ. 
După decembrie '89, soţul ei fusese cercetat și 
condamnat pentru abuz în serviciu, iar ea plecă în Spania 
să muncească cum n-o mai făcuse niciodată. 

Cât despre Corina, ea moștenise stilul bătăios al 
familiei Taumescu, fapt pentru care în anul III avusese 
mari probleme la Facultatea de Farmacie. 


Abia începuse anul școlar și Corina, ajunsă în anul 
III, luă loc în prima bancă la cursul de chimie. Îi plăcea 
foarte mult să înveţe. Era pasionată de meseria pe care 
și-o alesese și spera că n-o să devină o „vânzătoare de 
medicamente” — cum îi plăcea adesea să spună — ci o 
farmacistă adevărată care-și va aduce contribuția la 
tratarea bolilor omenirii. Poate suna pompos, dar își 
dorea asta și muncea pe rupte ca să ajungă să lucreze în 
cercetare. 

Devenise o fată frumoasă, sveltă, cu ochi 

scânteietori și gata oricând de-o vorbă bună. Stătea 
întotdeauna în prima bancă și era numai ochi și urechi. 
Lua notițe, cerceta manualele și punea mereu tot felul de 
întrebări, așa că, orele de seminar erau numai ale ei. 
Colegilor le convenea. Erau foarte mulți care așteptau 
numai să treacă ora și învățau din obligaţie, din cauza 
părinților care-și doreau să-și vadă odraslele cu diplomă 
de farmacist. 

Profesorul intră în clasă, trânti cu emfază mapa 
pe catedră și spuse cu glas pițigăiat, nepotrivit cu statura 
sa impunătoare, cu cele peste 150 kg pe care le plimba și 
cu mutra încruntată: 

— Tovarăşi studenţi, mă numesc tovarăşul profesor 
doctor Escu și voi fi cel de care, în acest an, vă veţi 
poticni la chimie. Dacă aveți colegi în anii mai mari, 
atunci știți că la materia mea nota cea mai mare este 
șase și trec foarte puțini. Ar mai fi de spus că mă 
mândresc cu faptul că am fost coleg de an, și mai mult, 
de grupă, cu tovarășa Elena Ceaușescu. Așa că... aveţi 
grijă! Sunt tobă de carte! 

— Tobă de porc, ca și Leana, șopti Corina. 

Bineînţeles că se găsise un binevoitor care „să se 
dea rotund” pe lângă profesor pârând-o pe Corina. Pe la 
sfârșitul anului aflase cine. Nici nu era greu. Tipul avea 8 
la chimie și devenise, sub oblăduirea profesorului, care 
era și secretar de partid (unicul, P.C.R.!) la facultate, 

membru marcant cu carnet roșu și funcție la A.S.C. 
(Asociația Studenţilor Comunişti). 

Din cauza asta, Corina nu luă examenul, deși 
învățase mai mult decât oricând și ajunse la sesiunea de 
toamnă. 

Intră în sală emoționată; nu pentru că nu știa 
materia, ci pentru că tovarășul profesor doctor cum îi 
plăcea să se prezinte, era hotărât să-i dea o lecţie, iar ea 
știa asta. Îi spuse pe un ton tăios să ia loc în faţa lui și-i 
dădu să rezolve o problemă, deși nimeni dintre colegi nu 
mai primise asemenea subiect la examen. Corina citi cu 
atenție problema și-și dădu imediat seama că nu are 
cum s-o rezolve, deoarece din enunt lipsește un element. 
Profită de faptul că profesorul ieși până afară și-i spune 
acest lucru asistentei. 

— Da, știu, intenţionat ţi-a dat-o așa. Nu pot să-i 
spun, că mă dă afară. Nu-i spune nici tu, lasă-l să creadă 
că nu ţi-ai dat seama și să fie satisfăcut că te-a pus în 
dificultate, poate îţi dă un cinci. 

Corina se simţi pur și simplu oripilată. Niciodată 
nu și-ar fi imaginat că cineva ar putea să fie nedreptăţit 
în asemenea hal. Ea avea idealuri, credea în dreptate, în 
umanitate, în valoare. Dacă i-ar fi povestit cineva așa 
ceva ar fi crezut că sunt povești. Cum să facă un dascăl 
așa ceva? El, care are datoria sacră de a educa tinerii, de 
a-i face să iubească meseria pe care și-au ales-o, pentru 

ca în viitor s-o practice cu plăcere... Se gândi la un citat 
pe care-l găsise într-o carte citită clandestin, „Dio educa 
il suo popolo”, scrisă de un cardinal iezuit, Carlo Maria 
Martini: „Educaţia este o artă care aduce bucurie; nu 
poate fi o muncă forţată. Nici măcar nu poate fi 
motivată în sine însăși de un profit, ci numai de formarea 
cât mai armonioasă și cât mai fericit posibilă a persoanei 
umane”. Simti o furie și-o neputinţă cum nu mai simţise 
din copilărie, de atunci când, închisă singură în 
dormitorul comun, știa că va veni tovarășa educatoare 
s-o bată pentru simplul fapt că există. Nu trebuia să 
greșească cu nimic, bătaia era oricum asigurată, iar ea 
nu se putea opune acestui fapt, putea doar să aștepte ca 
totul să treacă. 

— Ei, tovarășa studentă, te-ai hotărât? Răspunzi 
astăzi, sau nici acum n-ai învățat? 

— Aș vrea să răspund, tovarășe profesor, dar îmi 
lipsesc unele date din problemă. Uitaţi-vă si 
dumneavoastră. Ar trebui să cunosc... 

— Ar trebui să cunosti materia... o întrerupse brutal 
profesorul. 

— Domnule profesor, vă rog să mă întrebaţi absolut 
orice din materia studiată. Vă răspund la orice întrebare 
și rezolv orice problemă atâta timp cât e rezolvabilă... 

— Deci dumneata ești și obraznică. Trebuia să-mi 
dau seama. Ai tăi te-au scăpat din mână. Ai luat-o pe 

drumuri greșite. După ce că partidul ti-a oferit de toate, 
te-a crescut, te-a educat, te-a făcut om, acuma, tu te 
ridici împotriva lui. Eşti mai deşteaptă ca noi toţi, nu? 
Uite că nu-ţi permit! Dacă nu ai fost luată altfel la 
întrebări până acum, e doar mulțumită mie, care nu 
te-am reclamat mai sus. Nu... și știi ceva? Nici n-am s-o 
fac. Mă mulțumesc să te dau afară. Da. Te dau frumos 
afară din facultate, să ajungi acolo unde ţi-e locul. Ai 
picat examenul și nu mai ai dreptul la nici o reexaminare. 
M-am săturat de tine până peste cap. De la prima oră 
din an te-ai apucat să comentezi. Uite că n-o să mai ai 
ocazia. Gata! Poţi pleca! Actele originale le vei ridica de 
la secretariat săptămâna viitoare. 

Profesorul tremura de nervi. Bărbia dublă i se 
balansa ca o piftie iar ochii îi ieșiseră din orbite. Pe obraz 
îi apăruseră câteva vinișoare rozalii, iar glasul îi era și 
mai pițigăiat. Privindu-l, Corina încercă sentimente 
diferite, de la furie, pentru cuvintele pe care i le arunca 
pe nedrept, până la milă, milă pentru că își dădea seama 
că el nici măcar nu se preface comunist și adept complet 
al partidului, ca mulţi dintre cei ajunși în funcţii înalte și 
deveniți de nevoie membri de partid; nu, el credea sincer 
și suferea sincer, ceea ce-l făcea și mai periculos. Totuși, 
fata nu se putu abtine și mai făcu o încercare: 

— Nu se poate așa ceva! Nu e corect! Solicit să fiu 
examinată de o comisie de la altă universitate, poate și 


A he K K K K K K K K K 3K K K ate e K K K K K K K ae K K ae K ÞK 2K 3K K 2K ate ate K K K K K KK K ÞK e ok K K K K K e K K K 


39 


Ileana-Lucia Floran 
XXX XX XXX AXA XXX RARA XR XR RARĂ RR RA RARA RR RR RR RR XR RR XR XR RR XR XLRĂ 


din alt oraș. Faceţi un abuz grav! 

— Crezi că secretarul de partid îti va aproba 
cererea? (zâmbi la gândul că fiind și secretar de partid 
soarta ei era pecetluită). Uite că nu ti-o aprobă! lesi! Să 
nu mai aud de tine. Dușmanii partidului nu au ce căuta în 
școlile plătite de întreaga noastră clasă muncitoare 
pentru formarea societăţii socialiste multilateral 
dezvoltate! 

— Dar... 

— Nu mai ascult nicio vorbă! Afară din sala mea! 

Corina ieși cu inima frântă. Se gândea la munca ei 
de până acum, la nopțile nedormite pentru a putea 
asimila întreaga materie, la familia ei adoptivă care-i 
oferise totul, la banii pe care-i cheltuiseră cu facultatea și 
mai ales la faptul că va trebui s-o ia de la început. Nu 
putea accepta capitularea. Va da examen din nou, în alt 
oraș, la altă universitate și va începe iar cu anul întâi. 
Cum le va spune însă părinţilor? Ce vor crede? O vor 
susține? Simti lacrimile căzându-i pe obraji și apoi se 
linisti dintr-o dată. În inima ei deja prea încercată, licări 
speranţa. Părinţii săi, chiar dacă adoptivi, o vor crede și o 
vor susține. Sunt oameni drepţi și cumsecade. Cel mai 
bine ar fi să dea un telefon acasă și să le spună cât mai 
curând ce se întâmplase. Împreună vor găsi o rezolvare. 
Trebuie s-o găsească, nu poate să renunţe pur și simplu. 

Din păcate nimeni nu găsi nicio rezolvare. Peste 

dorința tovarășului profesor, doctor si mai ales, secretar 
de partid nu putea trece nimeni. Toată lumea îi știa de 
frică. Tovarășul decan nu vru să se amestece, iar 
tovarășul rector o trimise la decan. 

La sugestia unchiului Simi din București, frate cu 
mama, Corina se înscrise în audienţă la ministru. Plecă 
din Timișoara cu o cursă Tarom și ajunse exact la ora 
potrivită la ușa ministerului. Se îmbrăcase frumos, 
elegant, dar nu ostentativ. Voia să facă impresie bună, 
să-l facă pe ministru să înțeleagă și s-o ajute. 

În mod normal, un asemenea voiaj ar fi 
încântat-o peste măsură. Nu mai fusese cu avionul şi i se 
părea că devenise dintr-o dată o persoană importantă, 
care, din cauză că e aşteptată de urgenţă la Bucureşti, 
călătoreşte numai cu mijloace de transport ultra rapide. 
Avea loc la geam. Se aşezase deja şi privea forfota de pe 
pistă. Alături, stătea o femeie ceva mai în vârstă, care se 
temea vizibil de călătorie şi-şi freca mâinile cu disperare. 
Corina se gândi c-ar fi bine s-o poată linişti cumva, dar 
nu se prea pricepea la vorbe frumoase. Aici, ar fi fost 
bună Sadna care găsea întotdeauna cuvintele potrivite. 
Zâmbi gândindu-se la sora ei, dar zâmbetul fu 
interpretat greşit de către doamna de alături care nu 
pierdu ocazia să-i reproşeze: 

— Nu e frumos să râzi de cei mai bătrâni decât tine. 
Da, mă tem de avion deşi am făcut foarte multe drumuri 

de la Timişoara la Bucureşti. Probabil n-o să mă 
obişnuiesc niciodată. 

— Nu, scuzaţi-mă, nu râdeam de dumneavoastră, 
zâmbeam unui gând. Ce faceţi la Bucureşti? întrebă 
Corina simplu, cu un glas sincer şi curat. 

— Îmi vizitez fiica. S-a mutat la Bucureşti şi acum, 
fiind ocupată cu serviciul, mă cheamă în fiecare lună să 
stau o săptămână cu cel mic, cât e bona liberă. 

— A, aveţi un nepoţel! Să vă trăiască! 

— Da, e un copil drăguţ şi cuminte. Păcat numai că 
trebuie să merg cu avionul. Sufăr cu două zile înainte de 
plecare. 

Între timp, stewardesa le aduse câte un pahar cu 
suc şi câteva bomboane. O salută pe doamna de alături 
ca pe o cunoştinţă veche şi-o încurajă, ştiindu-i probabil 
teama: 

— În cincizeci de minute suntem la Bucureşti. Totul 
va fi bine. Gândiţi-vă la bucuria revederii familiei. 

Corina se cufundă în scaunul confortabil şi se 
concentră asupra a ceea ce o să-i spună ministrului. 
Trebuia să-l înduplece, nu putea pierde trei ani din viaţă. 

Într-adevăr, în nici o oră, avionul ateriză la 
Bucureşti şi Corina luă autobuzul care-o ducea de la 
aeroport, în centru. Găsi rapid ministerul. Cunoştea 
Bucureştiul, deoarece îşi petrecuse, împreună cu Sadna, 
multe vacanțe la unchiul lor. Din păcate, acesta lipsea 

din Bucureşti exact în acea săptămână, aşa că trebuia să 
se descurce singură. 

A fost extrem de mirată atunci când a intrat 
într-un birou modest, destul de mic, dar cu mobilier 
vechi, din lemn masiv. Ministrul a primit-o cu simplitate, 
fără emfază, exact cum ar fi primit o cunoștință veche și 
a ascultat-o calm și atent. Era un om fin, educat și 
manierat, îmbrăcat corect, într-un costum gri perlă cu 
dungulițe subțiri, bleumarin și cravată asortată. După ce 
Corina termină tot ce avea de spus, ministrul luă o mapă 
de pe birou și răsfoi un dosar: 

— După ce am primit memoriul dumneavoastră, am 
solicitat situaţia şcolară. Aveţi numai note de nouă şi 
zece, mai precis, doi de nouă în trei ani, restul zece. Mi se 
pare extrem de ciudat ca un asemenea student să nu 
reuşească să obţină o notă de trecere după ce dă de trei 
ori un examen. 

— Scuzaţi-mă... ați spus: de trei ori? Nu l-am dat 
decât de două ori, o dată în iunie şi o dată în septembrie. 
Colegii şi asistentele trebuie să ştie asta. Ori e o greşeală, 
ori s-a intenţionat discreditarea mea; ca şi cum n-ar fi 
fost destul faptul că am pierdut examenul. 

— Poate ştiu şi colegii şi asistentele... nu pot să fac 
anchetă. De altfel, nici nu cred ca profesorul va fi 
contrazis de cei care depind de aprecierea sa... 

Ministrul se opri. Se vedea că-i părea rău pentru 

ceea ce spusese. Pur şi simplu îi părea rău de studenta 
din faţa lui şi ar fi vrut s-o ajute. Tăcu încurcat. Corina 
realiză stânjeneala şi se prefăcu că nu auzise ultimele 
cuvinte. 

— Speram să-mi aprobaţi cererea... 

— Da, am citit. Doriţi să vă transferați la facultatea 
din Bucureşti şi să mai daţi examenul o dată, cu 
profesorii de aici. Eu, personal, sunt de acord. Am şi 
semnat petiția. Problema e alta. Cererea, semnată de 
mine trebuie să meargă înapoi la Timişoara, s-o semneze 
decanul şi secretarul de partid, după care va fi trimisă la 
facultatea din Bucureşti ca să fie şi aici aprobată de 
aceleaşi persoane. Din câte am citit în dosar, secretarul 
de partid este... 

— Una şi aceeaşi persoană cu profesorul care m-a 
căzut la examen fără să mă examineze. Înţeleg. Nu cred 
că va semna. Oricum, vă mulţumesc pentru că m-aţi 
ascultat şi mi-aţi aprobat cererea. 

— Tovarăşa studentă, cred că veţi avea un viitor 
strălucit, chiar dacă acum aveţi aceste probleme. Mi-o 
spune situația dumneavoastră şcolară. Sper să ne 
reîntâlnim în altfel de condiţii. 

— Vă mulţumesc mult! A fost o onoare să vă 
cunosc! 

Deşi conştientă că sunt puţine şanse, Corina 
părăsi ministerul destul de încrezătoare. Nu se va lăsa 

doborâtă. Nu va face o criză de nervi. Va lupta pentru 
drepturile ei şi le va arăta tuturor adevărul. 

Va sta un an acasă, apoi, o va lua de la capăt. 
Până la urmă, va reuşi. 

Pe scurt, Corina îşi luă dosarul de la Timişoara şi 
se întoarse acasă. Până în vară, când putea să dea 
examenul de admitere, nu mai avea ce face. Va învăţa şi 
va aştepta. Familia fusese de acord cu ea. Tatăl ei, 
doctorul Taumescu nici nu concepea ca fata să nu-şi reia 
studiile, chiar şi din anul I, iar mama, profesoară de ani 
buni, se oferi să o ajute să repete materia pentru 
admitere. 

Era înainte de Crăciun şi întrega casă forfotea. 
Femeile făceau mâncare, prăjituri, cozonaci, iar bărbaţii 
băteau covoarele şi dădeau cu aspiratorul. De aceea, 
nimeni nu auzi telefonul care suna de cel puţin cinci 
minute. Până la urmă, bunicul, intrat întâmplător în hol, 
răspunse. La celălalt capăt era fiul său din Bucureşti. 
Veştile erau neaşteptate... 

Bunicul intră în bucătărie livid, dar zâmbind şi 
anunţă pe un ton ferm: 

— Tocmai am vorbit cu Simi. Aţi auzit de la studenţii 
veniţi acasă în vacanță că au fost nişte mişcări 
revoluționare la Timişoara. Ei bine, Bucureştiul începe şi 
el să se mişte. El crede că va fi revoluţie în întreaga tară 
şi că va cădea regimul comunist. 

Nimeni nu spuse nimic. Toţi cei de faţă 
rămăseseră fără cuvinte. Celor mai bătrâni li se părea 
aproape imposibil aşa ceva, iar fetele, neimplicate în 
politică, pur şi simplu erau uluite. În acel moment, tatăl 
Sadnei spuse ceva contrar firii sale: 

— Ştiţi, pe vremea copilăriei mele, venea în fiecare 
săptămână, de la ţară, un om care ne aducea laptele. 
Nu-mi amintesc numele lui, părinţii mei îi ziceau 
„pocăitul”. Într-o zi aşa friguroasă ca asta, chiar înainte 
de Crăciun, s-a aşezat lângă sobă şi aşteptând ca mama 
să-i dea banii, i-a spus tatălui meu că nu mai are rost să- 
şi facă niciun fel de speranţe cum c-ar veni americanii 
sau că ar mai putea fi alungaţi comuniştii, deoarece 
regimul ăsta, va ţine 50 de ani şi că după ce va trece, va 
fi regretat de oameni. Era atunci prin '40. Nu prea 
pricepeam eu ce vrea să zică, dar am ţinut minte. Uite că 
sunt aproape 50 de ani. Ciudată mai e şi viața asta... 
Cine ştie? Poate o fi avut dreptate... Cu regretele însă, 
mă cam îndoiesc... 

— Radu, ce tot zici tu acolo? interveni doamna 
Taumescu rapid. la vezi, poate te aude cineva... 

— Ce zici? se întoarse doctorul către soţia lui. Te-ai 
putea obişnui cu libertatea de a spune tot ce gândeşti? 
Îţi vine să crezi că ne-am putea duce cu toţii la slujba de 
la biserică fără să ne fie teamă că vei fi dată afară din 
învățământ? 

Doamna Elvira oftă: 

— Sigur că m-aş putea obişnui... numai că, ştii bine 
ce se poate întâmpla dacă te aude cineva şi te pârăște. 

— Ştiu, cum să nu, ştiu, uite un exemplu chiar la noi 
în casă. Nu e Corina victima regimului? 

— Şi-a propriei mele guri, comentă Corina din hol, 
unde împodobea bradul. Chiar, tată, cum o fi să poţi 
vorbi tot ce vrei? 

— Tu poate că vei trăi destul ca să afli... 

Unchiul Simi avu dreptate. Crăciunul veni cu 
libertatea mult visată şi lumea începu să se schimbe. 
Bineînţeles, se făcură și câteva greșeli, inerente 
situaţiilor de criză și schimbare. După euforia provocată 
de exclamaţia „dictatorul a fugit!“, unii dintre noii lideri 
se grăbiră să ardă cărţile din bibliotecile instituţiilor, 
pentru ca „propaganda comunistă să nu mai tulbure 
minţile tineretului.” 

Sadna văzu un asemenea „foc de artificii” în 
curtea spitalului și-i ceru voie domnului care executa 
operaţiunea să salveze câteva cărți. Omul, de bun simţ îi 
spuse că le poate lua pe toate, oricum vor fi cenușă în 
curând. Fata regretă că nu poate căra mai multe, dar 
ajunse acasă tare fericită cu un braţ de romane mai mult 
sau mai puțin comuniste și cu un exemplar superb din 
Capitalul lui Marx, legat în piele și păstrat foarte bine. 

Imediat ce situaţia din Timişoara se mai linişti, 

Corina luă trenul şi plecă la facultate să vadă dacă nu 
cumva „tovarăşul” profesor a devenit mai înţelept, acum 
că regimul pe care-l slujea cu atâta elan se destrămase. 
Află cu bucurie că profesorul nu mai e deloc în facultate, 
că a fost dat afară şi că noul decan o primeşte în 
audienţă imediat. Întrevederea fu scurtă. Decanul îi 
fusese profesor în anul 2, o cunoştea şi-i ştia capacitatea 
intelectuală şi puterea de muncă. Îi aprobă, ca victimă a 
comunismului, reînmatricularea în anul 4, cu condiţia ca 
să înveţe şi să dea toate examenele din sesiunea ce 
bătea la uşă şi să dea imediat examenul nepromovat din 
anul 3. Corina fu de acord cu toate. Nu pierduse nicio 
clipă legătura cu facultatea. Avea cursurile toate, ba 
chiar le învățase deja. Mai trebuia să recupereze câteva 
laboratoare şi apoi putea intra în sesiune. 

În săptămâna următoare, cu aprobarea noii 
conduceri, Corina dădu examenul de chimie în faţa unei 
comisii formate din profesori de la trei facultăţi, din trei 
centre universitare şi obținu nota 10 şi felicitările tuturor. 
Ba chiar un profesor de la Cluj o invită să se transfere la 
facultatea lor unde îi promise un post de asistent 
universitar imediat ce va absolvi. Corina îi mulţumi şi-i 
spuse că nu poate lua o asemenea hotărâre singură şi că 
se va consulta cu părinţii. Profesorul îi lăsă o carte de 
vizită şi acceptă să primească răspunsul în câteva zile. 
Astfel ajunse Corina la Cluj, unde termină facultatea, se 

căsători şi-şi făcu un rost în viață. Acum era deja 
conferenţiar universitar şi lucra în cercetare. 


x k k 


Starea în care se afla acum Sadna era cu totul și 
cu totul ciudată. Deşi conştientă de locul în care se găsea 
şi de faptul că e complet trează, Sadna plutea totuşi 
într-o lume în care visele şi amintirile se intersectau 
dând naştere unei plăcute reverii. Nu-i era somn, se 
simţea chiar odihnită, deşi nu dormise prea mult şi nici 
prea bine, dar starea de letargie se prelungea şi plăcerea 
de-a lenevi în camera copilăriei ei n-o lăsa să se 
desprindă. Noi şi noi imagini îi invadau conştientul, 
schimbându-i mereu starea de spirit. 

Între alb și roşu 


Era încă destul de frig, ninsese abundent și vântul 
puternic  spulberase zăpada, îngreunând circulaţia. 
Totuși, zilele erau deja vizibil mai lungi și primăvara 
pândea de după colţ. 

Sadna iubea ziua mărțișorului încă de mică, de 
când bunica îi spusese că oamenii au împletit firul alb al 
păcii cu firul roșu al războiului și le-au pus la încheietura 
fetelor pentru a le feri de necazuri. În fiecare an, aștepta 
cu înfrigurare ziua de 1 martie pentru a primi un gingaș 
ghiocel, un coșar, sau te miri ce alt simbol, prins în 
împletitura alb-roșie a firelor vieţii. 

În copilărie, primea mărţișorul de la bunici sau de 
la părinţi, dar, de câţiva ani buni, aceștia lăsaseră în grija 
soțului ei acest lucru, iar el, uitase mereu. Era o fire 
diferită de a ei, un om practic, fără visuri, fără iluzii, fără 
bucuria zilei de azi. Dacă Sadna putea să stea minute 
întregi să privească o floare sau o frunză, soţul ei era un 
om grăbit, dispus să trăiască după dictonul „time is 
money”. 

Atunci când Sadna se oprea să mângâie cu 
privirea un animălut sau o plantă, soțul ei îi spunea grav 
și serios că ar fi momentul să termine cu „prostiile”. 
Pentru el, ea nu exista ca ființă cu suflet și speranțe, cu 
hobby-uri sau talente. Era doar cea care-l aștepta cu o 
casă curată, o mâncare caldă și hainele călcate si 
aranjate. Era doar cea care avea obligaţia să-i facă zilele 
mai simple. 

Sadna nu era tristă. Îl iubea sincer pe Dinu și se 
obișnuise cu felul lui de-a fi, liniștindu-se mereu că așa-i 
era firea, dar de fapt, o iubea și o înţelegea fără să-i 
arate asta. 

În anul acela, cu ger și zăpadă, în care ghioceii 
abia iviți tremurau așteptând o rază de soare, Sadna se 
hotărî să plece la o plimbare prin oraș și să-și cumpere 
singură un mărţțișor. Soţul ei era în sufragerie la televizor 
și Sadna se gândi că ar fi bine să-i spună că merge în 
oraș, să nu plece ca de la casă pustie. Spre marea ei 
mirare, el se oferi s-o însoțească: 

— Vin cu tine, știu că vrei un mărţișor, mergem să 
ţi-l cumpăr. 

— Bine, însă o să-l alegi tu... se alintă Sadna, 
neobișnuită cu asemenea atenții. 

Ajunseră în zona centrală, unde erau o mulțime 
de tarabe cu mărțișoare, și, deși văzură multe kitschuri, 
unele li se părură chiar drăguţe. 

— Uite, zise deodată Dinu, hai să ne oprim aici. Nu-i 
așa că sunt drăguțe? 

— Ba da, parcă ar fi de argint... 

— Da, arată bine. Poftim! Ăsta e al tău! 

Dinu alesese o inimioară mică, argintie și 
strălucitoare, prinsă prin șnurul alb-roșu de o bucată de 
catifea neagră lipită pe un alt carton alb, tipărit cu flori 
roșii. 

Sadnei i se păru chiar frumos. Observase că soţul 
ei se uitase prima dată la o floare, iar faptul că alesese 
inimioara îi umplu sufletul de bucurie. Puse mărțișorul în 
buzunar și îl tinu în mână până acasă, ca pe-un dar de 
preţ. Chiar se simţea fericită. Avea un sentiment aparte, 
pe care nu-l mai încercase de mult, un sentiment de 
bucurie combinată cu liniste sufletească. Intră în 
dormitor și puse mărţțișorul pe măsuţța din faţa oglinzii. 
Lumina lustrei învăluia colţul acela de cameră iar razele 
răsfrânte din oglindă îi dădeau inimioarei o strălucire 
aparte. 

— Pot să-l desfac? întrebă Sadna cu inima bătându-i 
de parcă ar fi primit un obiect extrem de valoros. 

— Sigur, doar nu mă întrebi pe mine, desfă-l! 

— Vai, e chiar mai frumos decât se vedea prin 
celofan... Uite, Dinu, are și agățătoare, poate fi folosit ca 
medalion... 

— Da? Atunci i-l poţi da cadou Simonei. 

Sadna rămase înmărmurită, cu inimioara în 
mână. Lumea ei fusese distrusă printr-un singur cuvânt. 
Cum adică? De ce i l-ar da Simonei sau oricui altcuiva? 
Nu era cadoul ei? Sigur, Simona, nepoţica ei cea scumpă, 
merita chiar mai mult de atât. Avea trei ani și era o fetiță 
absolut superbă, care semăna foarte mult cu Corina. 
Mărţișorul ei fusese deja trimis prin poștă, îi cumpărase 
un coșar de argint, să-i poarte noroc. 

O clipă, se gândi că Dinu glumește pe seama ei, 
care-i dădea tot felul de lucruri Simonei, dar îl văzu serios 
și se întristă deodată. El nu-i făcuse un cadou, el scăpase 
de un fel de obligaţie nescrisă, nespusă, dar știută. 

O durere acută îi cuprinse sufletul. O resimţi 
organic din cap până în picioare și simţi cum i se preling 
lacrimi pe obraji. Se ridică și încercă să-și ascundă 
durerea, dar Dinu observă şi-ncepu să-i reproşeze: 

— Aşa, acum ceartă-te cu mine... Ce poţi avea 
dintr-o dată? Ce ţi-oi fi zis? Plângi aiurea ca să-mi faci în 
ciudă. Eşti tare ciudată, zău aşa... Hai, spune-mi, ce ai? 
— Nimic... murmură Sadna cu glas stins... 


Și din nimicul ăsta te cerţi cu mine? 

— Dar... nu mă cert... nu ţi-am zis nimic... 

— Ce să mai zici? Eu nu te văd? Eşti bosumflată de 
parcă cine ştie ce-ai păţit. Nimic nu te mulţumeşte. Nu 
mai ştiu cum să mă port cu tine. M-am dus și până în 
oraș numai ca să-ți fac pe plac și să-ţi cumpăr un 
mărţișor stupid. Ce-i dacă ţi-am zis că-l poţi da Simonei? 
Nu ai zis tu că are verigă și se poate folosi ca medalion? 
Asta mi-a venit atunci în minte, fetița poate l-ar purta. 

— Șieu de ce nu l-aș purta? 

— Păi, de ce să-l porţi? Nu ai tu medalioane? Ai mai 
valoroase decât ästa. Ästa e bun pentru copii, tu, la 
vârsta ta, ce să-l mai porți? 

Era limpede că Dinu nu înţelegea. Nu se știa 
vinovat cu nimic. El îşi făcuse „datoria“ și acum aștepta 
ca soția lui să fie mulțumită. Sadna își dori din tot 
sufletul să treacă peste suferinţa pricinuită de vorbele lui 
și să-i poată zâmbi. În fond, nu era vinovat deloc, așa îi 
era firea, așa crescuse. Da, poate vina era a ei. Prea era 

sensibilă, prea se simţea rănită din orice. Va trebui să ia 
măsuri și să se schimbe. Si-apoi, ea îl „obligase” să-i 
cumpere mărțișorul. Dacă ar fi stat liniștită acasă, să-și 
vadă de treburi, uitând de mărțișoare, discuția asta nu ar 
mai fi avut loc și inima ei ar fi fost mult mai liniștită. 
Sadna se întoarse către Dinu, ștergându-și pe 

furiș lacrimile și-i zâmbi larg: 

— lartă-mă, Dinu, doar eu sunt vinovată, promit să 
nu se mai întâmple așa ceva. 

— Hai, lasă, nu-i nimic. la-ţi mărțișorul, e al tău. și 
nu mai fă mutre de-astea, că n-are rost! 


Din hol se auzi ceasul bătând ora 14. Timpul 
trecuse extrem de repede. Incursiunea în trecut o 
obosise pe Sadna. În loc să se simtă mai bine, se simţea 
tot mai neliniștită și mai tristă. Nu știa cum va putea să 
dea ochii cu mama sa și nici cum va putea să-i spună 
soţului ei că se simte neglijată și că ar fi necesar să mai 
stea pe acasă și să se reintegreze în familie. Totul era 
greu pentru Sadna, deoarece nu era obișnuită cu așa 
ceva. Poate era și vina familiei care-o ferise mereu de 

vâltorile vieţii. Își aminti cum, după terminarea facultății, 
atunci când revenise acasă, se simţea singură și 
pierdută. În afară de serviciu nu mai avea nicio altă 
preocupare. Nu avea prieteni, nu pleca niciunde, era mai 
tot timpul cu nasul în cărţi. Nu i-a prins rău. A reușit să-și 
completeze cunoștințele și să facă niște specializări în 
plus, dar își simţea viața neîmplinită. Era mult prea 
singură, deși în mijlocul familiei. Atunci au intervenit 
iarăși părinţii care au dorit cu tot dinadinsul s-o mărite. 
Uneori, când se gândea la asta, râdea pur și simplu. 
După ce, pe tot parcursul facultăţii avuseseră cu toţii de 
grijă ca ea să nu aibă niciun prieten și să nu iasă nici 
măcar la o plimbare însoţită de vreun băiat, acum erau 
disperaţi că nu se integrează și că nu-și găsește rapid un 
soţ. Mama ei credea că lucrurile astea nu se pot face 
paralel. Că ai dreptul să ieși la o plimbare sau la un film 
numai după ce ai diploma în mână și că, altfel, ratezi 
școala și viitoarea carieră. Nu de puține ori se trezise cu 


” 


părinții „în control” la facultate sau chiar mai mult, 
fuseseră săptămâni întregi în care mama ei stătea cu ea, 
sub pretextul c-o ajută. 

Sadna aprecia ajutorul părinţilor, dar, pe de altă 
parte știa că e subiect de bârfă în grupă și că toată lumea 

o ocolește considerând-o cel puţin ciudată. Rarele 
colege care încercau să se împrietenească cu ea, fugeau 
rupând pământul după ce mama ei începea să le întrebe 
câte în lună și-n stele și le spunea planurile ei, în ce-o 
privește pe fiica mult iubită. 

Singurul om cu care se putea înțelege era 
bunicul, care nu avea niciun fel de excese și se purta 
absolut normal, înțelegând că fiecare vârstă trebuie 
trăită ca atare și că omul poate învăța numai din 
propriile-i greșeli. De altfel, Sadna nici nu știa câte 
discuţii contradictorii avuseseră loc între mamă și bunic 
și de câte ori o scăpase de la alte și alte intervenţii ale 
mamei, care din prea multă iubire făcea greșeală după 
greșeală. 


Vizavi de ziua în care îl cunoscuse pe Dinu avea 
sentimente contradictorii. Nu era chiar sigură că totul 
fusese întâmplător. În momentul acela chiar se gândise 
că mama ei plănuise totul, dar, după ce trecu timpul își 
alungă acest gând. 

Bunica se născuse într-un sat din apropierea 
orașului, un sat mic, de munte, în care timpul se oprise în 
loc și-n care obiceiurile din bătrâni erau păstrate cu 
multă sfințenie. De Sfintele sărbători de Paști, toată 
familia mergea și acum în sat, la casa părintească a 
bunicii, pe care o transformaseră într-un fel de „casă de 
vacanță”. Casa era destul de mare. Sadnei îi plăcea cel 
mai mult terasa lungă, de lemn, care cuprindea toată 
partea dinspre curte. Acolo, pe terasă, Sadna putea să 
stea ore în șir, să înveţe, să citească, sau pur și simplu să 
viseze. În ultimii ani, casa fusese renovată și terasa îsi 
reîmprospătă culorile. Fetele  vopsiseră lemnul si 
puseseră ghivece mari pe margine, din care surâdeau 
flori multicolore. Înăuntru, cele trei camere fuseseră 
proaspăt zugrăvite iar mobila veche fusese lustruită și 
reparată. Printr-un sistem ingenios, pus la punct de un 
vecin, bucătăria primi apă curentă, așa că totul era mai 
simplu și mai modern. 

Linistea din jur, ciripitul păsărilor care se 
ciorovăiau în pomii din curte, mirosul curat și proaspăt 
de iarbă, florile care se lăsau admirate de razele calde 
ale soarelui de primăvară, totul părea desprins dintr-o 


A he K K K K K K K K K K K K ate K K K K K K K K ae K K ae K K 2K 3K K 2K K ate K K K K K KK K ÞK K K K K K 3K K e K K K 


58 


Amurgul speranţei 
pete eee eee eee eterne 
poveste. După câteva zile petrecute aici, toată familia 
pleca cu forţe proaspete la muncă sau școală. 

În acea dimineaţă, cerul era mohorât și soarele se 
lăsa așteptat. Câţiva picuri răzleţi udară grădina din faţa 
casei și vântul rebel mângâiase crengile încă desfrunzite. 
Familia Taumescu venise de cu seară la casa de vacanţă, 
așa cum o numeau fetele în glumă, pentru ca să aibă 
timp să facă toate pregătirile necesare pentru masa de 
sărbători. Deja la prima oră a dimineţii mirosea a 
cozonac și Sadna zâmbi ridicându-se din pat, 
închipuindu-și-o pe bunica mândră de faimoșii ei 
cozonaci pufosi și înmiresmaţi. 

Din bucătărie se auzea zarvă mare și Sadna, 
gândindu-se că e ultima care s-a trezit, se repezi 
într-acolo, așa, în pijama, nespălată și nepieptănată. 
Rămase însă pironită în ușă fără puterea de-a se întorce 
sau de-a înainta, deoarece, de pe canapeaua dinspre 
geam o fixau doi ochi necunoscuţi, de un albastru intens. 

— Intră, de ce te-ai oprit? Vino să ţi-l prezint pe 
Dinu, nepotul Firucăi de peste vale. 

Sadna ar fi preferat să fie oriunde în altă parte, 
dar simţi că nu mai poate da înapoi. Salvarea îi veni din 
partea bunicului, care văzând-o disperată interveni: 

— Las-o, Anuță, să se dezmeticească, abia s-a trezit. 
Du-te, fată dragă, și te pregătește, apoi revino să faci 
cunoștință cu musafirul nostru. 

— Bună dimineaţa, reuși Sadna să îngaime, revin 
imediat! 

leși val-vârtej din bucătăria spațioasă și dădu 

peste Corina care tocmai intra, cu o ceașcă de ceai în 
mână. 


Unde alergi, Sadna? Nu știi că ești așteptată? 


Pe mine mă așteaptă? 


Exact. N-ai mirosit nimic? Musafirul a venit 
special să te cunoască... 

— Serios? N-am avut timp să „miros” nimic în afara 
cozonacilor bunicii. Uite în ce hal am intrat în bucătărie. 
Merg să mă spăl și să mă îmbrac omenește și apoi 
revin... Oricum, băiatul e frumușel... Mai vedem noi ce-o 
fi. 

Corina zâmbi. Remarcase și ea ochii frumoși ai 
vecinului venit și el la bunici de sărbători și abia aștepta 
să vadă cum va decurge întrevederea. Intră în bucătărie 
ca și cum nimic nu s-ar fi întâmplat și se așeză pe un 
taburet, departe de locul în care Dinu era asaltat cu tot 

felul de întrebări. La un moment dat, mama o căută din 
priviri și-i spuse: 

— Corina, ia vezi ce face fata aia de nu mai vine o 
dată... 

— Imediat, mamă, mă duc s-o aduc... răspunse 
cuminte Corina și ieși în grabă. 

Sadna era în faţa ușii, nehotărâtă. Într-un fel ar fi 
vrut să intre, să stea de vorbă cu Dinu, dar în alt fel, 
simțea că-i este peste putință și că emoţiile care o 
copleșesc o vor face penibilă. 

— Ce faci aici? Nu intri? 

— Nu pot, Corina, dacă nu mi-ai fi spus nimic, poate 
eram mai curajoasă, dar așa... și-apoi, cine știe ce 
impresie i-am făcut intrând în bucătărie în pijama și cu 
ochii lipiti de somn... 

— Hai, lasă că nu te mănâncă... E un băiat civilizat... 
Vei vedea... Vino, că deja nu mai au răbdare. Uite, m-a 
trimis mama după tine. Hai, respiră adânc și zâmbește, 
că intrăm... 

Corina deschise ușa și o lăsă pe Sadna să intre 
prima: 

— Am adus-o! Era chiar pe coridor, venea încoace. 

— Sadna, Dinu, faceţi cunoștință... zise doamna 
Taumescu. Sadna a terminat psihologia și s-a reîntors de 
curând acasă. Lucrează ca psiholog la un centru de 
minori. Dinu e medic veterinar, deocamdată la un 
dispensar din Oltenia, dar, din câte am înţeles ar dori să 
se întoarcă pe meleagurile natale... 

— Bună, zise Dinu dezinvolt... Mai înainte ai fugit... 
Credeam că nu vrei să stai de vorbă cu mine... Sadna? De 
unde vine numele tău? Are rezonanţe indiene... 

— Nu, explicația e mult mai simplă, tata a vrut să 
mă boteze Sanda, dar un funcţionar aiurit a inversat 
consoanele. Culmea e că părinţilor mei le-a plăcut și a 
rămas așa. Un nume ciudat pentru o fată ciudată. 

— Nu, un nume frumos pentru o fată frumoasă... 
zise Dinu privind-o pe Sadna adânc în ochii-i căprui cu 
sclipiri violete. 

Dinu nu se așteptase ca fiica vecinilor să fie atât 
de frumoasă și de plină de sarm. Din discuţiile auzite 
acasă la bunicii săi avusese impresia că va fi obligat să 
suporte o fată bătrână, urâtă și rece. În faţa sa, era însă 
o fată superbă, cu un păr lung, mătăsos, de culoarea 
castanei coapte și cu niște ochi frumoși, cum nu mai 
văzuse niciodată. Citise prin revistele mondene că 

Elisabeth Taylor are ochii violet dar nu-și imaginase că 
există așa ceva. Totuși, Sadna avea ochii căprui numai 
într-o anumită lumină, de multe ori, mai ales în 
penumbră, ochii săi erau de-a dreptul violet. 

Un observator nevăzut ar fi remarcat că nici 
Sadna nu rămăsese indiferentă la azurul din privirea 
băiatului. 

Totuși, deși apropiaţi ca vârstă, cei doi nu-și prea 
găsiră subiecte comune și discuţia stagna. Poate din 
cauza forfotei din bucătărie, poate din cauză că intraseră 
cu toţii într-o atmosferă de sărbătoare, nu remarcă 
nimeni că tinerii par a avea preocupări diferite și că nu 
au nimic în comun. 

— Îți place muzica? întrebă Sadna, așa, ca să se afle 
în treabă și să nu spună mama că n-a fost amabilă cu 
„musafirul”. 

— Mda... veni răspunsul nehotărât. Cel mai mult îmi 
place, însă, fotbalul. Ai fost vreodată la vreun meci? 

— Nu, niciodată, șopti derutată Sadna, nu mă 
tentează... 

— De ce? E o atmosferă incediară pe stadion, e cu 
totul altfel decât la televizor. Uite, îti promit că vom 
merge împreună... 

— Mai bine la teatru sau la operă... încercă Sadna 
să devieze discuția dinspre zona fotbalului... 

— Uf, plictisitor de tot... Astea nu-s pe lista mea. Nu 
mă prinzi pe acolo. Ce? Nu pot dormi acasă? 

Sadna zâmbi ca și cum ar fi gustat gluma, dar 
începu să-l privească cu alți ochi. Oare băiatul acesta ce 
părea finuţ și manierat să nu fie atras de artă? Se prea 
poate... 

Discuţia alunecă dintr-o dată spre altă zonă. 
Bunica le spuse că spre seară vor merge cu toții la 
biserică, iar Dinu comentă în stilul său caracteristic, dar 
atât de ciudat pentru Sadna: 

— Sigur, mergem la biserică. Bunicul s-a apucat să 
cânte în strană. Nici n-am știut ce voce mare se ascunde 
într-un om atât de mic. Ba mai mult, bunicii i se pare că e 
o ofrandă adusă lui Dumnezeu. Zice că oamenii trebuie 
să-i slujească Domnului după puterea lor sau după 
talentele pe care le-au primit de la El. Ce mai, nici nu mai 
știi cum să vorbești în casa aia. Până acum n-aveau 
habar de cele bisericești și acum nu mai poti umbla de 
cărţi de rugăciuni, partituri sau icoane. O fi un sindrom al 
vârstei a treia... Vă-nchipuiţi că stau seara la gura sobei 
și citesc din Biblie? Bunicul citește cu voce tare și bunica 

dă din cap aprobator. Îi priveam într-o seară și — cu tot 
respectul — a trebuit să plec ca să nu izbucnesc în râs. Îmi 
imaginam căţeii puși în mașină, în spate, știți, care dau 
tot timpul din cap în timpul mersului; cam așa arăta 
bunica... Noroc că pe mine au început să mă lase în pace 
după ce le-am pus niște întrebări la care nu știau 
răspunsurile. E greu să devii credincios așa, dintr-o dată. 

— Bunicii tăi au fost credincioși dintotdeauna, 
interveni bunica cu o voce înceată, numai că, până au 
fost în câmpul muncii n-au avut cum să meargă la 
biserică. Acum, fiind mai bătrâni, nu mai are nimeni, 
nimic cu ei. 

— De ce-ar vrea cineva să meargă la biserică? 
continuă Dinu ca și cum n-ar fi auzit vorbele bunicii. E 
atât de plictisitor... Chiar credeți în viața veșnică și alte 
chestii de-astea? leri, a venit la noi un tip neoprotestant. 
Doamne, ce de prostii a putut să îndruge. Zicea că, dacă 
nu suntem între ăia 144000 nu mergem în cer. Oare cum 
ar putea cineva să creadă că avem loc cu toţii în cer? 
Unde ne-am putea duce toți? Toate chestiile astea sunt 
tare ciudate... Eu chiar nu pricep nimic. Cel mai bun lucru 
mi se pare să ne trăim viaţa asta, să nu ne bazăm pe una 
viitoare. 

— Vezi tu, Dinu, interveni bunicul, neînţelegera 
derivă din faptul că la școală nu se mai predă religia. 
Copiii nu mai înțeleg spiritul credinței noastre și nici nu-l 
mai iubesc pe Dumnezeu. Mie mi se pare trist. Isus a 
murit pe cruce pentru noi și noi nici măcar nu știm să-i 
mulțumim... 

Sadna nu intervenise. Ea fusese crescută în spirit 
creștin. Pentru ea nu exista nimic fără Dumnezeu și fără 
credință. De când începuse să vorbească spusese câte o 
rugăciune în fiecare seară și nu începea să facă nimic 
fără să se gândească la Dumnezeu. Numai animalele pot 
trăi fără credinţă, gândi Sadna, deși... citise undeva că 
sunt și animale care se închină... și-atunci, omul, care se 
crede superior... poate fi de fapt mai prejos? Poate să 
alunece pe panta asta din cauza infatuării? Sau e numai 
lipsa educaţiei religioase cum zice bunicul? Poate fi și 
vina unui anturaj prost. Sunt totuși multe posibilități. 

Dintr-o dată, Sadna se sperie. Simţea ceva ciudat, 
ceva ce o făcea neliniștită. Deși nimic din ceea ce-i plăcea 
ei nu părea să fie „pe lista” lui Dinu, era totuși extrem de 
atrasă de el. Contrariile se atrag... da, dar nu pot 
supravieţui împreună, îşi mai spuse Sadna. Nu, nu va 
lega nicio prietenie cu acest băiat. Nu sunt potriviti și 

gata... Decât să se iște cine știe ce probleme mai târziu, 
mai bine să evite orice bătaie de cap. Oare părinții sau 
bunicii ei îl cunoșteau atunci când l-au invitat la ei? 
Probabil nu. Stiau doar că e nepotul vecinilor și 
prietenilor lor de o viaţă. 

O privi intens pe Corina, până când aceasta simţi 
privirea și se întoarse spre ea. Care o fi părerea ei? Nu 
părea preocupată de discuţie. Mușca cu poftă dintr-un 
măr imens, galben și luminos și râdea cu gura până la 
urechi de o glumă spusă de tata. Pentru ea era deja 
sărbătoare. Îi zâmbi cu drag Sadnei și-o întrebă: 

— Vii să vopsim ouăle roșii? Uite, ne-a adus tata 
niște frunze. 

— Sigur, vin acum. Am cumpărat și eu niște 
abtibilduri cu iepurasi. Le-am pus pe bufet. Câte ouă ai 
pus la fiert? 

— Eu mă gândisem la vreo 30, dar bunica a zis să 
pun 50, să avem de dat celor care vor veni în vizită. 

— Așa mulţi musafiri aștepți, bunico? întrebă 
șăgalnic Sadna. 

— Așa, așa, am văzut mașinile de București. Au 
venit acasă toți vecinii, trebuie să fim pregătiți. 
Grăbiţi-vă, fetelor, mai trebuie să faceţi crema la o 

prăjitură și apoi glazura și ornarea tortului. Eu sunt 
ocupată cu friptura de miel și drobul, nu vă pot ajuta... 
— lar ai făcut „tort toxic”... glumi Corina. Fain! 
E tortul meu preferat. 

Sadna plutea printre amintiri înconjurată de 
miros de cozonaci și imaginea unui tort mare, de 
ciocolată, cu multă frişcă deasupra. îi simțea parcă 
gustul de stafide și coji de portocale confiate, chiar și 
după ce se ridicase și se apropiase de geam. 

Trase ușor perdeaua și privi minute în șir grădina, 
aleea pietruită și leagănul de lemn decolorat de vreme. 
Era obișnuită cu problemele altora, nu cu ale ei. Avea un 
cabinet particular de psihologie și se confrunta zilnic cu 
temerile și gândurile celor care-i cereau ajutorul. Pentru 
ca să poată face faţă provocărilor cotidiene, avea nevoie 
de o minte limpede și de un suflet curat. Zâmbi trist la 
gândul că ea însăși ar fi avut acum nevoie de consiliere. 
Procedura era simplă de obicei, dar vizavi de ceilalți. Ce 
simplu e să-i spui unui pacient să nu mai trăiască în 
trecut, să se desprindă și să se gândească la viitor. Ce te 
faci, însă, dacă viitorul este incert, așa cum era al ei... 
Cum poţi să nu trăiești într-un trecut în care ai avut 
parte de bucurii, de zile luminoase și fericire? Nu! Ea va 
trebui să ia o hotărâre clară și să stea de vorbă cu Dinu. 
Nu avea rost să mai evite... Comunicarea dintre ei lăsa 
de dorit în ultima vreme... Va trebui să refacă relaţia, s-o 
facă să meargă bine sau... Sau, ce? Să renunţe? E 
pregătită pentru așa ceva? Bine, dar nu se va ajunge atât 
de departe! Nu, sigur, nu! Dar, dacă... da? Ce o să facă? 

Va putea trece peste o asemenea durere? Își va putea 
continua viața? Întrebări, întrebări... Da! Va face exact 
așa cum îi îndrumă pe pacienţi: va aștepta șapte zile, 
timp în care va încerca să-și pună ideile în ordine, să și le 
limpezească, să se detașeze de sentimente și emoții și să 
se ancoreze în realitate. Tristă sau veselă, realitatea 
trebuie înfruntată și o va face. Mai are șapte zile la 
dispoziţie... Șapte. Cifra magică șapte. Cele șapte zile ale 
săptămânii, cele șapte coline ale Romei, cei șapte regi 
legendari, cele șapte minuni ale lumii antice, cei șapte 
înţelepţi din vechime, Pleiadele - cele șapte fiice ale lui 
Atlas, cele șapte note muzicale, cele șapte culori ale 
curcubeului, cele șapte stele ale consteleţiilor Carul 
Mare și Carul Mic... 

Există șapte păcate de moarte: avariţia, invidia, 
mânia, aroganţa, desfrâul, beţia și lenea, dar există și 
șapte virtuţi: dragostea, credința, tăria sufletească, 
speranţa, inteligența, cumpătarea și dreptatea. Pe cele 
din urmă va trebui să se bazeze. Chiar dacă dragostea va 
fi trecută, rămâne speranţa. Întotdeauna rămâne 
speranţa. E arhicunoscută expresia „speranța moare 
ultima”. E datoare să spere. Până la urmă, lucrurile vor 
intra, cumva, pe un făgaș normal, oricare ar fi 

normalitatea. Important este pentru început să găsească 
acel „de ce” , pentru ca apoi, așa cum spune Nietzsche, 
să poată îndura aproape „orice”. 

Gândul îi zbură la teoria lui Victor Frankl: dacă 
și-ar putea extrage un sens din viaţă... Sadna zâmbi. 
Poate că va pierde atașamentul și iubirea, poate că nici 
creația nu-i va fi alături, dar nu va putea pierde nicicând 
suferința. Nicicând. O simte vie în adândul fiinţei sale, 
născută nu doar din disperare, ci mai ales din speranţă. 
Speranţa că o schimbare, oricare ar fi ea, va fi în final 
răul necesar care îi va da libertatea completă a viitorului. 
Trecutul va cuprinde doar amintiri pe care le va accesa 
numai atunci când va dori ea și de care nu se va lăsa 
copleșită. Nu, nu se va axa pe așteptare. Va trăi. Viaţa ei 
are un sens și va avea întotdeauna. 


x k * 


Avea senzația că-l mai văzuse undeva pe Dinu. Îi 
rămăseseră în minte ochii de un albastru intens și 
aroganta mascată printr-o exprimare elegantă. Da, dar 
unde și când? Sadna atipi gândindu-se la asta. Avu o 
noapte agitată, dar în zori își aminti. Era la începutul 

clasei a IX-a și încă se simţea stingherită de clădirea 
impunătoare a liceului, de coridoarele lungi, cu ferestre 
largi și pereţi acoperiţi de tablouri ale personalităţilor din 
literatura și știința românească, sau de scara 
monumentală de marmură pe care se vedeau -— la 
propriu — urmele pașilor miilor de elevi care învăţțaseră 
acolo, deoarece pe anumite porțiuni intens circulate era 
ceva mai tocită. 

Părea o pauză oarecare, în care elevii se mutau 
dintr-un cabinet în altul, discutau pe coridoare sau 
repetau cu ochii cufundați într-un caiet „de zece lei”, 
lectia de zi. Deodată se făcu rumoare. Parcă toată lumea 
discuta despre același lucru: „— Eşti sigură?”... „— L-ai 
văzut tu?”... „— Unde l-aţi văzut?”... „— E aici, în curte!”... 
La un moment dat, cei mai mulți elevi erau la ferestrele 
care dădeau spre curte și căutau din priviri pe cineva. 
Sadna, care venise de la altă școală și nu fusese și în 
clasele V — VIII la liceu, era dezorientată. Despre cine o fi 
vorba? Una dintre fetele mai mari, din clasa a XI-a sau a 
XII-a, strigă, cu mâna pâlnie la gură, pentru a se face 
auzită din curte: 

— Dinu! Dinu! Lasă fotbalul și vino să ne întâlnim! 
Băiatul din curte se opri o clipă, ca și cum ar fi auzit-o, 

apoi continuă jocul cu mingea, împreună cu o clasă de 
elevi pentru care urma ora de sport. 

Sună de intrare și Sadna uită discuţiile de pe 
coridor, concentrată fiind să răspundă bine la fizică și să 
reușească să rezolve problemele. După ora de fizică, 
urma muzica, pe același coridor, chiar în sala de alături, 
așa că Sadna intră direct în clasă, îşi lăsă geanta și geaca 
și apoi se alătură colegelor care discutau în hol. Pentru a 
nu fi considerată prea retrasă, sau, Doamne fereşte, prea 
încrezută, Sadna încerca să se integreze în grupurile 
zgomotoase de colegi, dar, de obicei asculta doar, fără a 
avea opinii personale. De data aceasta, nici nu ar fi putut 
să-și spună părerea, deoarece chiar nu știa despre ce e 
vorba. Ajunsese ceva mai târziu și prinsese doar un soi de 
discuţie contradictorie, ce părea să se refere exact la 
personajul apărut în pauza trecută. Două dintre colege 
erau de părere că e student la litere, iar o alta, care se 
lăuda că-l cunoaște foarte bine, susținea că ar fi student 
la electronică. Discuţia era destul de aprinsă, așa că 
nimeni nu-l observă pe studentul cu pricina, care se 
alăturase grupului și asculta zâmbind „bârfele”. La un 
moment dat, când fetele nu mai aveau mult până să se 
încaiere, se auzi o voce plină de bună dispoziţie: 

— Hei, fetelor, liniștiți-vă că nu aveţi nici una habar. 
Sunt student în anul II la medicină veterinară... 

Fetele  înmărmuriră. Fiecare încerca să 
rememoreze ceea ce spusese, ca să se asigure că nu-l 
jignise cu nimic. Era un rebel care lăsase amintiri de tot 
soiul în urma sa, dar era idolul fetelor din clasele mai 
mici, aşa că fiecare ar fi vrut să-i fie pe plac. 

Oricum, „personajul Dinu” nu le mai băgă în 
seamă; le întoarse spatele și se îndepărtă fluturând 
mâna dreaptă în semn de salut, fără a se mai întoarce 
înapoi. 

— Ce infatuat! gândi Sadna plină de dezgust. Un 
nesuferit, ce mai... 

Scena aceasta fusese pierdută în subconstient si 
iesise la iveală acum, după vreo zece ani, când realiză că 
mai văzuse undeva acei ochi pătrunzători și insinuantți. 

O dată cu imaginea aceasta, pe care o crezuse 
pierdută definitiv, Sadna îşi aminti și că-și promisese să 
nu aibă niciodată de a face cu asemenea persoane, 
deoarece simţea instinctiv că acest gen de om ar călca în 
picioare orice pentru a obține ceea ce-și dorește. 

Nu mai putea lenevi. Gândurile o copleșeau. 
Sprijinită de pervazul ferestrei, cu ochii pironiți în gol dar 
cu mintea lucidă și deschisă, Sadna realiză că soțul ei, cel 
pe care-l iubea și-l aprecia, nu este „un asemenea gen de 
persoană”, ci este exact acea persoană care atunci îi 
făcuse o impresie atât de puternică, în sensul rău al 
cuvântului. 

Avu puterea să zâmbească. Instinctul copilului de 
nici 14 ani să se fi dovedit mai bun decât al tinerei de 
24? Poate... Încă nu era sigură. Dinu nu se purtase 
niciodată urât cu ea. Numai că, ea începuse să simtă că, 
pentru el, face parte dintr-un decor cu care s-a obișnuit, 
e alături televizorului, laptopului sau dulapului, un fel de 
„rău necesar”. Realiza acum că nu era tratată ca o soţie. 
Nici nu-și amintea de când nu au mai avut o discuţie 
serioasă împreună. Dinu se purta de parcă nu ar avea ce 
să discute cu ea sau cu ceilalți din casă. Evita orice 
apropiere și orice interpelare. Pleca devreme și venea 
târziu. Mânca și dormea aici. La atât se limita spiritul lui 
familial. 

Sadna încercă să-și amintească de când există 
între ei această stare de răceală, de nepăsare, de 

amorțire și realiză cu groază că există dintotdeauna și se 
identifică cu normalitatea. Era atent, amabil, dar distant. 
Era galant, simpatic, dar străin. Din tot ce făcea, din tot 
ce spunea, lipseau tandreţea și interesul. Acum își dădea 
seama că, poate, era greu și pentru el. Poate Dinu trăia 
în această casă, alături de ea și familia ei, din inerție. Sau 
poate din obligație. Obligaţie față de cine? Și din ce 
motiv? Doamne, cum de-i vin asemenea idei? Sau, mai 
bine zis, cum de-a fost oabă și surdă până acum și n-a 
observat nimic? 

O simplă afirmaţie făcută de mama sa a declanșat 
o întreagă avalansă de întrebări, de incertitudini, de 
gânduri. Lucrurile pe care le credea certe în viață s-au 
năruit ca piesele unui domino, antrenând alte și alte 
amintiri ascunse până acum în cotloanele sufletului său. 

Uitase pur și simplu, sau se străduise să uite? 

Într-o zi, pe când mergeau împreună spre 
serviciu, Sadna și Dinu se întâlniră cu o prietenă de-a ei 
din copilărie, Mia, care fusese o elevă foarte bună la 
liceu, dar abandonase facultatea după primul an din 

cauza unui accident stupid în urma căruia tatăl său 
rămăsese imobilizat, iar mama sa decedase. Mia 
renunțase atunci la studii, se reîntorsese acasă și avusese 
grijă de gospodărie. Se angajase la o întreprindere 
locală, ca muncitor necalificat, o dusese foarte greu, cu 
un salar extrem de mic, dar până la urmă răzbise. Era 
căsătorită, avea o familie frumoasă, un sot iubitor și doi 
copii. Absolvise o școală postliceală și lucra la un birou 
de contabilitate. Soţul ei insistase ca Mia să facă o 
facultate de profil, pentru a putea să-și deschidă propriul 
cabinet de contabilitate, deoarece, oricum ea era cea 
care ducea greul și la actualul loc de muncă, diferența 
fiind că actele le semna șefa. 

Sadna se întâlnise întâmplător cu Mia și, la 
întrebarea mai mult politicoasă decât curioasă de: „Ce 
mai faci? Ai terminat facultatea ?”, reacţia a fost absolut 
neașteptată: 

— Ti se pare normal să-mi fie rușine că am învăţat? 
Că am făcut o școală? Crezi că e ușor să te împarti între 
orele de serviciu, munca în gospodărie și școală? Crezi că 
e atât de simplu să înveţi nopţile? Chiar și tu, Sadna, îti 
bati joc de munca mea? 

— Stai! aproape că strigă Sadna. Nu pricep nimic. 
Despre ce vorbim? Mi-ai spus acum câtva timp că ai 
început facultatea la un program ID și acum, pur și 
simplu te-am întrebat dacă mai ai de studiat sau ai 
terminat. Timpul trece atât de repede încât nu mai 
realizez cât a trecut de când am discutat ultima dată... 

— Cum? întrebă Mia cu un ton mai scăzut, nu știi? 

— Nu știu nimic... Ce-ar trebui să știu? 

— Scuze, deja am devenit irascibilă în legătură cu 
subiectul ăsta... Hai să-ţi povestesc cum stă treaba... Am 
terminat anul trecut în vară facultatea, iar licenta am 
luat-o cu 9,50. 

— Și atunci? Care-i problema? 

— O secundă, ai răbdare. Imaginează-ţi o zi 
caniculară de iulie. Am intrat la examenul de licență 
puțin după ora opt. Nu dormisem toată noaptea din 
cauza emoțiilor. Eram cuprinsă de o stare ciudată. 
Simţeam că sunt foarte aproape de ceea ce-mi dorisem 
toată viaţa: recunoașterea valorii mele. Examenul a 
decurs foarte bine și, după afișarea rezultatelor, iată-mă 
alergând pe aleile parcului din fața noii Catedrale, spre 
stația de autobuz. Mă cuprinsese o stare euforică, o 
bucurie cum nu mai simţisem niciodată. Fusese foarte 

greu, muncisem extrem de mult, dar reușisem. Eram, în 
sfârșit, licenţiată. Mă gândeam ce bucuroși ar fi fost 
părinţii mei, dacă ar mai fi trăit și ce bucurosi vor fi cei de 
acasă, soţul, fiii... Am ajuns în staţie și mi-am căutat 
telefonul mobil, să-i spun soţului meu nota obținută. Nu 
sunt mândră de obicei, dar acum, simțeam așa o 
mândrie, o fericire, cum nu credeam că voi simţi. De 
multe ori în viață fusesem emoţionată și fericită: la 
căsătorie, la nașterea copiilor, la succesele lor școlare, 
dar acum, era un moment special, numai al meu, un 
moment pe care-l așteptasem 20 de ani. Învățasem mai 
mult noaptea. Trei ani mă mulțumisem cu maxim patru 
ore de somn, dar meritase. Deja mă gândeam cum va fi 
după ce îmi voi deschide cabinetul de contabilitate. 
Visam cu ochii deschisi... Între timp, am sunat acasă și 
i-am dat soţului meu marea veste. Nu părea deloc 
bucuros, deși mă susţinuse mereu, ba chiar pot să spun 
că fusese iniţiatorul înscrierii mele la facultate. L-am 
întrebat ce s-a întâmplat, iar răspunsul lui m-a debusolat 
pur și simplu. Intrase pe internet cu câteva minute 
înainte de a-l suna eu și citise că Universitatea Spiru 
Haret la care studiasem, avea la unele facultăţi și 
programe neacreditate, mai ales cele de ID, ale căror 

absolvenţi nu erau recunoscuți de minister. Bineînţeles, 
citise rapid lista facultăților și găsise pe listă că 
specializarea mea este acreditată, mai puţin forma ID. 
Cu toate astea, eu aveam toate documentele de la 
universitate în care scria negru pe alb că totul e în 
ordine. Nu mai știam ce să cred. Nu știu cum n-ai auzit 
despre asta, Sadna, în următoarele luni a fost o 
adevărată campanie de denigrare a tuturor absolvenţilor 
acestei universități, pe toate posturile de televiziune s-a 
discutat numai despre asta... 

— A, da, asta știu, am auzit câte ceva... nu știam că 
și tu ai terminat la ei... 

— Ba da, acolo am studiat și să știi că nu mi-e rușine 
cu asta. Am avut profesori buni, cursuri excelente și chiar 
am învăţat. Din păcate, s-a format un curent împotriva 
noastră, a „haretiștilor”. Mulţi nu au înţeles cum anume 
se dădeau examenele tip grilă pe calculator. Deși toți 
recunosc că, de exemplu, la școala de șoferi se ia mai 
greu examenul de când e computerizat, bagatelizează 
munca noastră. Stii ce zicea un șef din minister? Că și 
pisica lui dacă ar fi trecut cu labele peste tastatură putea 
să ia o notă de trecere. Uite, chestiile astea mă omoară. 
Chiar nu mai sunt în stare să suport. Au trecut doi ani de 


A he K K K K K K K K K K K K ate K K K K K K K K e K K e K K 2K 3K K 2K ate ate K K K K K KK K ÞK K of K K K K K K K K K 


80 


Amurgul speranţei 

peer AE A EE AE eee eee eee eee eee 
atunci, cu adeverinţa primită de la universitate m-am 
înscris la un master, de data asta la o universitate de 
stat, ca să nu mai am probleme, dar nici așa n-am 
rezolvat mare lucru. Am absolvit și masterul, dar, 
deocamdată fără disertaţie, deoarece neavând efectiv 
diploma nu m-am putut înscrie. 

— Adică, nici măcar nu ai primit diploma? 

— Exact. Licenţiaţilor 2009 nu li s-a mai dat 
amărâtul ăla de carton. Valabil sau nu în ochii 
ministerului, măcar alţii îl au. Eu nici măcar nu l-am 
primit. 

— Cum motivează universitatea? 

— O, Doamne, motive au găsit destule. Nici nu mai 
am răbdare să ţi le spun. Ei se consideră victimele 
ministerului, dar adevăratele victime suntem noi, cei 
care am achitat taxe, am învăţat cu zi cu noapte și nu 
avem nicio finalizare. Stii că sunt colegi de-ai mei care au 
fost daţi afară din serviciu sau cărora li s-au redus 
salariile? Și în plus, ridiculizarea asta dusă la extrem... 
Până și în emisiunile de divertisment se fac glume pe 
seama absolvenților de la „Spiru”. 

— Da, știu, am auzit... e ceva așa, cum era cu 
Trabantul. Dar apele se vor linişti și lucrurile se vor 
rezolva... Ai încredere! 

— Încerc, Sadna, încerc, din păcate sunt la capătul 
puterilor. Ai văzut și tu ce reacţie am avut mai înainte... 
Am devenit suspicioasă. În plus, am tensiune și sunt mai 
irascibilă decât eram înainte... Stii, vorba cântecului: 
„vinovatii fără vină”... Speram ca după finalizarea 
studiilor să putem duce și noi o viață mai bună, să pot 
câștiga ceva mai mult, să pot dobândi respect în ochii 
mei și ai altora. 

— Mia, cine te respectă numai pentru că ai o 
diplomă iese din orice discuţie... Tu, ca om, ești demnă 
de respect. Înţeleg, ai muncit mult și meriţi ca munca ta 
să fie recunoscută, dar, la urma urmelor, cu sau fără 
diploma asta ești aceeași persoană în ochii celor care te 
cunosc. 

— Sau ar trebui... 

Dinu asistase tăcut la discuţie, dar, după ce se 
despărțiseră de Mia comentă: 

— Ce fraieră! Să te mai apuci de școli la vârsta asta 
și să mai faci și o facultate neautorizată... Bani aruncați! 
De altfel, cred că de bani era vorba, nu s-o fi omorât ea 

cu învățatul... Acum se dă victimă. Ce-o fi așteptat? 
Aplauze? 

Ca de obicei, Sadna nu intră în polemică cu el. Nu 
avea curajul. Acum, se gândi că poartă și ea o vină. Dacă 
i-ar fi spus de fiecare dată că greșește, dacă ar fi încercat 
să-i deschidă ochii, poate situaţia ar fi fost alta... Cât să 
fie oare și vina ei? Nu-și dădea seama cum de ajunsese 
Dinu astfel. Părinţii lui erau niște oameni de bun simt, 
gata să sară oricând în ajutorul celui în nevoie... Undeva, 
pe parcursul vieţii, Dinu păţise ceva care-l făcuse să 
inverseze valorile, iar, mai târziu, nu a mai știut reveni pe 
calea dreaptă. Poate nu era un om rău, poate era doar 
rătăcit în jungla urbană. 


x k x 


Sadna nu-și putea scoate din minte modul 
zeflemitor în care Dinu tratase durerea unei fiinţe care și 
așa trecuse prin multe probleme în viaţă. 

Ea fusese înconjurată de dragoste întotdeauna, în 
familia ei domnise liniștea și bucuria; sperase ca și în 
căsnicia ei să fie la fel. Nici nu-și putea imagina o altfel 
de căsnicie decât cea a părinţilor ei care erau și acum, 

după mai bine de 45 de ani nedespărțiţi, care-și 
împărtășeau toate gândurile, necazurile și bucuriile, care 
se bazau unul pe celălalt și care se ajutau reciproc în 
orice situație. Ea, se baza însă tot pe părinţi. Dinu, chiar 
și atunci când era lângă ea, era de fapt absent, cu gândul 
aiurea sau nepăsător faţă de problemele ei pe care le 
considera minore și pe care le trata ca atare. Îi trecu prin 
minte expresia „solitudine in due” și-o percepu ca pe o 
realitate evidentă. 

Ciudat era că nu se gândise niciodată la asta până 
acum. Viaţa ei alături de Dinu intrase într-un fel de 
rutină. Ziua nu era destul de lungă pentru tot ce avea de 
făcut. Pleca de dimineaţă, avea orele de cabinet, apoi 
lucra acasă câte ceva și pleca iar la cabinet deoarece 
avea două ore program și după-masa, mai ales pentru 
cei pe care-i testa pentru școala de șoferi sau angajări. 
Uneori, dacă mai făcea ceva cumpărături, ajungea acasă 
în jurul orei opt. Nu se simţea obosită niciodată. Avea o 
putere de muncă ieșită din comun. Era în stare s-o ia de 
la capăt chiar și după o odihnă de numai două-trei ore. 
Probabil că vitalitatea asta o primea din optimism. Zâmbi 
acestui gând. Da, era optimistă întotdeauna. Vedea 
numai partea plină a paharului și nu se lăsa doborâtă de 


A he K K K K K K K K e K K K ate K K K K K K K K ae e K ae K ÞK 2K K K 2K K ate K K K K K ae K K ÞK K ok K K K K K K K K K 


84 


Amurgul speranţei 

peer ere eee eee eee eee 
niciun fel de obstacole. Și atunci? Cum de o discuţie 
aparent banală îi produsese o asemenea bulversare? Ce 
se întâmplase de fapt în subconștientul ei? Ce mecanism 
se declanșase? Întrebări, întrebări, întrebări... Numai că 
răspunsurile care-și arătau nasul de după colț, nu erau 
cele așteptate și Sadna era tentată să le respingă, să le 
trimită înapoi în neantul gândurilor pentru a le face loc 
altora mai vioaie și mai simpatice. 


x k * 


Era toamă târzie si lumina se dispersa încet, 
lăsând locul umbrelor înserării. Dinu o rugase să meargă 
împreună la o nuntă care părea destul de importantă 
pentru el. Îi spusese în linii mari că mireasa îi era rudă 
ceva mai îndepărtată și că nu putea lipsi. Deoarece se 
cunoscuseră de vreo două luni, dar se întâlniseră destul 
de rar, Sadnei îi făcu plăcere rugămintea lui. Era un bun 
prilej de-a mai ieși împreună în societate, de-a discuta 
într-un alt mediu, de-a petrece o sâmbătă ieșită din 
tipare, așa că fu de acord imediat. Deși de obicei se 
îmbrăca modest, uneori chiar prea „sport“, Sadna își 
comandă, special pentru această ocazie, o rochie ceva 

mai sofisticată. Își alesese un material vișiniu închis, care 
privit mai atent avea ușoare nuanțe de negru, iar în 
partea de sus îi adaugase un triunghi de dantelă din 
aceeași culoare. Rochia era lungă, iar în partea de jos era 
adunată în patru locuri în triunghi. La vârful fiecărui 
triunghi avea câte un trandarif de dantelă, fiecare 
triunghi fiind tot din dantelă, cu marginile ondulate. Era 
pentru prima dată în viaţa ei când Sadna era încântată 
de o rochie și preocupată de modul în care va arăta. 
Croitoreasa îi sugerase să-și facă și un blazer din aceeași 
dantelă, lejer, raglan, care să completeze ţinuta de 
seară. Sadna acceptase ideea și adăugă rochiei o broșă 
veche din aur, primită de bunica ei la cununie, broșă 
formată dintr-un mănunchi de trandafiri din rubine. I se 
părea că arată foarte bine. Îsi adunase părul și-l prinsese 
tot cu o agrafă cu rubine, care avea cam aceeași vârstă 
cu broșa, dar provenea de la cealaltă bunică, cea din 
partea tatălui. Poate că ar fi trebuit să poarte și ceva 
contrastant, dar ea avea ideea că orice lucru simplu e 
elegant și frumos. 

Se apropia ora la care Dinu urma s-o ia de acasă, 
așa că Sadna se aranjase din timp și-l aștepta. Atât 
mama, cât și bunica, îşi făceau de lucru prin living. N-o 

văzuseră niciodată pe Sadna mai frumoasă și mai 
aranjată și voiau să fie de fată, să vadă reactia băiatului. 

Dinu intră nepăsător. Era și el pus „la patru ace”. 
Purta un costum crem, din trei piese, cu redingota la un 
rând de nasturi, vestă și pantalon. Avea o cămasă 
asortată, de ceremonie și o cravată fină, care părea din 
același material cu cel al costumului. La început păru să 
nici nu remarce că Sadna era atât de frumos îmbrăcată, 
dar, după nici două minute, se întoarse autoritar spre ea: 

— Așa vrei să mergi? Chiar nu ai simţul ridicolului? 
Haide, uită-te în oglindă! Nu vezi că nu ţi se potrivește 
rochia asta? De fapt, de unde o ai? Ai scos-o din lada 
bunicii? E oribilă! Îmbracă-te cu ceva mai modern dacă 
vrei să vii cu mine... 

Toată familia rămăsese cu gura căscată. Pur și 
simplu nimeni nu reacţionă în niciun fel. Erau muţi de 
uimire. Într-un târziu, bunicul, care stătea deoparte și 
citea liniștit, zise în șoaptă: 

— Maivrei să mergi, Sadna? 

— Cum adică, veni răspunsul aspru al tânărului. 
Cum „dacă mai vrea”? Sigur că vine, nu mă poate lăsa 
baltă acum, m-am bazat pe faptul că merge cu mine. 

Hai, Sadna, repede, du-te și ia-ti ceva modern și să 
plecăm o dată... 

Sadna crezu de cuviință să nu facă o scenă acum 
și aici, așa că ieși din living fără să mai spună vreun 
cuvânt. Lacrimile îi șiroiau pe obraji. Auzi din urmă, un 
sfat: 

— la-ţi rochia aia scurtă, roșie, cu care te-ai 
îmbrăcat atunci când am fost în vizită la ai mei. 

Deși i se părea puțin cam prea „de zi”, Sadna se 
conformă. Când se întoarse, îmbrăcată cu rochia roșie, 
simţi dezaprobarea mută în ochii mamei, dar se prefăcu 
că poate trece ușor peste acest inconvenient și că seara 
rămăsese la fel de frumoasă. 

Dinu murmură: 

— Mada, așa mai merge... și o trase rapid către ușă. 

Exact în momentul în care ușa se închisese în 
urma lor, auzi clar glasul bunicului: 

— Nu faceţi nimic? O lăsaţi să fie umilită? 

Restul frazei se pierdu, dar Sadna avu în minte 
întreaga seară cuvintele bunicului. Da, se simţise umilită. 
Și se simţea în continuare, deoarece Dinu conversa cu 
toată lumea, dansa, glumea, râdea, dar pe ea n-o prea 

băga în seamă. O lăsase singură la masă și se pierduse în 
tumultul petrecerii. 

La un moment dat, două domnișoare îmbrăcate 
ca de cabaret și fardate extrem de strident se așezară la 
masă cu ea și începură să povestească despre cei de pe 
ringul de dans. Păreau să-i cunoască pe toți, să le știe 
metehnele și mai ales, să știe să facă haz de ele. Oricum, 
fetele păreau și puţin prea vesele, poate și din cauza 
paharelor pe care le dădeau peste cap unul după altul. 

Din lipsă de ocupaţie, Sadna ascultă conversaţia 
lor și deși la început se amuzase, până la urmă sfârși prin 
a se simți atât de penibil, încât ar fi preferat să fie 
oriunde în altă parte, numai acolo, nu: 

— uite-l și pe ăla, fată, se dă mereu mare da' a 
rămas cu buzele umflate după ce Simo i-a dat papucii... 

— Da, tu, cum de-o fi venit la nuntă? El ca „fost“ 
trebuia să stea să-și lingă rănile, nu să se afișeze aici. 

— O fi venit singur? 

— Nu, zicea Gelu c-a venit cu o tipă destul de misto, 
pe care gașca n-o știe. Dacă vine careva încoace, o să-i 
zic să ne-o arate. 

— Păi, dacă a venit c-o tipă, de ce dansează cu 
Miha? 

— Cine știe ce-o fi în capul lui. Oricum, și-a cam 
luat-o în freză. Era super îndrăgostit de Simo și ea l-a 
părăsit fără să-i dea vreo explicaţie și-n două săptămâni 
a și anunţat că se mărită. 

— Eu cred că-l știa pe ăsta mai demult. O fi umbat 
cu amândoi odată și apoi, fata a ales cum a crezut de 
cuviință. Mie, dacă vrei să-ţi spun, mi se pare c-a ales 
bine. Mirele ei e mai amabil și mai atent. Si-n plus nu e 
un amărât de veterinar, e avocat, a intrat în barou, are 
bani, ce mai... 

— Oare tipa aia cu care-a venit Dinu știe că mireasa 
e fosta lui iubită? 

— Ei, aș, după cum îl cunosc eu, i-a spus o minciună 
de-a crezut-o și el. Ce, aia era proastă să vină dacă știa? 


Probabil, gândi Sadna, cea mai bună reacţie, 
atunci, ar fi fost să plec acasă. Să-l las să se distreze așa 
cum credea de cuviinţă și s-o rup cu el. Da. Dar ea se 
simțea cumva subjugată de acest om. Nu știa dacă e 
îndrăgostită de el, dacă-l iubește, dar avea asupra ei o 
putere deosebită, o făcea să se simtă legată de el prin 

fire nevăzute, de parcă ar fi fost în stare de hipnoză. 
Fäcea exact ce-i cerea Dinu, ca o marionetă condusă prin 
fire de aţă subțiri și invizibile. Ciudat. Uite că-i trebuiseră 
atât de mulţi ani până să reușească să se rupă de sub 
vraja lui. Și acum, abia reușise să conștientizeze situația, 
nu garanta că, în momentul în care el va veni acasă și o 
va privi în ochi, va fi capabilă să ia vreo măsură. Deși 
începuse să se teamă de momentul în care va da ochi cu 
Dinu, totuși, în subconștient, îl aștepta nerăbdătoare, ba 
chiar îi lipsea. 

Cu puţin înainte de cununia lor, tatăl ei o 
întrebase încă o dată dacă e sigură că vrea să se mărite 
cu Dinu. La răspunsul ei afirmativ, domnul Taumescu 
oftase, dar nu comentase. În definitiv, relația dintre fiica 
lui și acest băiat fusese pusă la cale de ei. Ei avuseseră 
ideea să le facă cunoștință și tot ei insistaseră să-i 
viziteze și să se mai întâlnească. Sadnei nu i spuseseră 
toate aceste lucruri, dar le intuise. Toţi ai casei erau 
extrem de binevoitori cu Dinu și relaţiile dintre cele două 
familii deveniseră mai apropiate. Oricum, ea fusese 
atunci încântată de viitoarea ei căsătorie și chiar se 
îndrăgostise sincer de viitorul ei soţ. Atunci, fusese 
sigură că și el o iubește, acum însă... nu mai era așa 

sigură. Parcă era un personaj într-o piesă de teatru și 
totodată un spectator oarecare, ce privea uimit din sală. 
Era vorba despre ea, despre viaţa ei și totuși putea privi 
înapoi cu detașare, ba chiar cu nepăsare. Ciudate 
sentimente mai putuse trezi o simplă frază. Și ciudate 
gânduri îi năpădiseră fiinţa. Prin fața ochilor îi treceau 
tot felul de imagini despre ea, ai ei și alţii, ale căror vieţi 
se intersectaseră cu a ei. Își amintea reacţiile ciudate pe 
care le avusese Dinu în diferite situaţii și abia acum 
realiza prăpastia dintre simțămintele ei și ale lui. 


x k * 


Acum vreo doi ani, o veste tristă zgudui familia 
Taumescu. Mătușa lui Dinu, Amalia, sora mamei lui, 
murise brusc în urma unui infarct. Dinu plecase la ei, să 
vadă cu ce poate fi de folos, iar la întoarcere, povesti 
râzând situaţia în care fusese pusă verișoara lui, fiica 
Amaliei: Închipuie-ţi că mătușa de la Timișoara, Silvia, 
s-a dus la cămin la Teo, dar n-a avut curajul să-i spună 
c-a murit maică-sa, așa c-a luat-o de mână și-a dus-o 
prin magazine să-i cumpere haine de doliu, fără să-i 
spună nimic. Teo nu pricepea de ce pleacă la 

cumpărături cu noaptea-n cap, de ce-i face mătușa 
cadou o rochie și o pereche de pantofi și mai ales, de ce e 
atât de grabnic să plece acasă în acea zi în care avea trei 
cursuri și un seminar. Mătușa a dus-o apoi la ea acasă, a 
îmbrăcat-o cu cele cumpărate, a chemat un taxi, a 
condus-o la gară și a urcat-o în tren fără să-i spună 
adevărul. Teo era absolut debusolată. Stii că ea e o tipă 
nonconformistă, nu cred c-a mai purtat o rochie neagră 
în viața ei. Acum, s-a trezit în tren, cu destinaţia „home” 
și îmbrăcată ca un cioclu, fără nicio explicaţie. În grabă, 
Teo nu-și luase nici telefonul mobil de la cămin, așa că nu 
putea suna niciunde, nu putea afla nimic. Singura 
„explicație“ a mătușii fusese că va afla ea acasă. Prin 
minte îi trecuse că s-ar fi putut întâmpla ceva cu bunicii 
care erau bătrâni, dar la gara din oraș răsuflă ușurată 
când îl văzu pe bunic pe peron, așteptând-o. Îţi dai 
seama, ce ochi o fi făcut când a aflat că murise 
maică-sa? Doamne, ce femeie, mătușa asta! În loc s-o 
pregătească, să-i spună, a trimis-o așa, aiurea. E nebună 
mătușa Silvia. Dar situaţia, privită așa, din afară, e de-a 
dreptul caraghioasă. Poate s-o fi supărat, dar am râs 
când mi-a povestit. Mi-o și imaginam pe Teo în tren, cu 
rochia aia oribilă, neagră și cu o figură speriată, 

întrebându-se ce s-o fi întâmplat acasă. Nu-i așa că-i 
caraghios? 

Sadna nu găsise nimic caraghios în toate astea, 
ba chiar considerase extrem de trist ca o fată de numai 
19 ani să-și piardă mama atât de brusc și nici măcar să 
nu aibă parte de câteva vorbe frumoase, de 
compătimire, din partea unui văr primar care, fiind cu cel 
puțin zece ani mai mare, trebuia să-i fie sprijin în aceste 
clipe grele. Totuși, nu îndrăzni să-i spună lui Dinu ceea ce 
gândește și se multumi să zâmbească fals, pentru a nu 
lungi o asemenea discuţie oribilă. 

În aceeași seară, la priveghi, Dinu râdea 
nepăsător și încerca oarecum „să întrețină atmosfera”, 
ceea ce nu era deloc potrivit cu situația. Mătușa nu 
împlinise nici 40 de ani și lăsa în urmă un soţ distrus și 
două fete, una studentă și alta elevă, care nici nu păreau 
încă a realiza gravitatea situaţiei. 

Rememorând acea seară, Sadna își aminti 
privirea dezaprobatoare a domnului Taumescu și faptul 
că bunicul lui Dinu încercase să-l facă să se potolească, 
dar de prisos. Reacţia lui fu de-a dreptul violentă și strigă 
la bietul bătrân și așa necăjit până peste cap. 

Cum de nu realizase atunci? Sadna considerase 
reactia lui Dinu ca un fel de apărare împotriva durerii, 
dar acum înțelese că era doar nepăsător la durerea 
celorlalti, fie ei și membri ai familiei. 


x k k 


Dintr-o dată, Sadna își dădu seama că-și 
amintește tot felul de lucruri care-l incriminează pe 
Dinu. 

— Bine, bine, gândi, dar el este un om drăguţ, 
inteligent, educat, nu e posibil să nu existe și momente 
frumoase, de care mi-aș putea aminti cu plăcere. 

Făcu un efort deosebit, căută până în cele mai 
ascunse cotloane ale memoriei, dar nu reuși să dea 
decât peste alte și alte imagini în care Dinu era 
nepăsător, lipsit de sentimente și chiar deplasat. 

Sadna se gândi că ea e de obicei vehementă și 
ripostează, își spune părerea și-și susține ideea până în 
pânzele albe. Cu Dinu, însă, nu reușea să scoată niciun 
sunet. În prezenţa lui era docilă, tăcută și ușor maleabilă. 
Se simţea acum asemenea unei cârpe de praf de care te 
foloseşti pentru a-ţi face curăţenie în gânduri, pentru a-ţi 

alunga neplăcerile, fără să-ţi pese că devine ea murdară, 
încărcată cu toate frustările și nepriceperile tale. Unor 
cunoștințe cu care interacționa în asemenea momente 
Sadna li se părea de-a dreptul proastă și erau extrem de 
uimiţi atunci când o întâlneau singură, în alt context și 
când redevenea femeia de o inteligenţă sclipitoare care 
avea replică la orice. 

Oare ce însemna ea pentru soţul ei? O iubea? 
Sau... o mai iubea? Ba nu, întrebarea corectă era dacă a 
iubit-o vreodată. 

Căutând amintiri drăguţe și plăcute dădea numai 
peste amintirile altora, peste poveștile altora, pe care le 
auzise plină de încântare, trăind alături de ei bucuria 
vieţii lor. Dar viaţa ei? Dar bucuria vieţii ei? 

Fulgerător, realiză că bunul Dumnezeu știe de ce 
nu le dăruiește copii. Știe ce fel de tată ar fi Dinu. De 
altfel, nici nu-l vedea implicându-se în creșterea unui 
copil. Poate ar fi fost în stare să-l dojenească, în niciun 
caz nu ar fi putut să-l îndrume. 

Ridică de pe birou o fotografie în care râdea, 
alături de Corina, cu gura până la urechi și se gândi că și 
ea se schimbase. Fără să-și dea seama devenise mai 

retrasă, mai tristă, mai irascibilă. Numai masca era 
aceeași, sub ea se ascundea o altă persoană. 

Mângâie fotografia și se gândi că-i dorește din tot 
sufletul Corinei să fie fericită și să rămână aceeași ființă 
candidă și bună, indiferent de numărul de ani care o vor 
împovăra. 


Corina îl cunoscuse pe viitorul ei sot undeva la 
sfârșitul lunii aprilie, iar el o invitase să petreacă 
împreună ziua de 1 Mai. S-au înţeles să se întâlnească în 
oraș și să hotărască unde vor petrece ziua liberă. Alex o 
aștepta cu un trandafir roșu, ceea ce o făcu pe Corina să 
se simtă extrem de fericită. Încă nu puteau spune că se 
cunosc, se întâlniseră doar de vreo două ori prin oraș. 
Acum, era prima dată când plecau undeva împreună și 
amândoi erau vizibil emoționați. 

— Te-ai gândit unde mergem? întrebă Alex galant. 

— Nu... deloc. Accept orice sugestie. 

— Atunci, hai să lăsăm soarta să decidă. Mergem la 
gară, ne uităm la mersul trenurilor și plecăm cu primul 

tren care vine. Ce zici? Ne oprim în prima gară mai 
mare... 

— Super! Ce idee bună! Gata de aventură? 

— Gata! 

Priveau mersul trenurilor, când în spatele lor, se 
opri un domn între două vârste, pe care Alex îl cunoștea 
și care-i întrebă unde călătoresc. Alex îi răspunse râzând 
că vor să meargă în excursie acolo unde pleacă primul 
tren. Domnul zâmbi și concluzionă: 

— Alex, mă bucur că și domnisoara are simţul 
umorului și că vă potriviti. Ai rămas același băiat 
simpatic pe care-l știu de când îi eram diriginte. 
Distracţie plăcută! 

În acel moment, Corina simţi cum o învăluie 
iubirea pentru Alex. Auzise de multe ori expresia 
„dragoste la prima vedere”, dar nu crezuse că poate 
exista așa ceva. Ei, bine, acum nu era chiar la prima 
vedere, dar nici departe. Realiză că nu știa nimic despre 
Alex decât că e student la medicină. Nu-i știa nici numele 
de familie și totuși știa că-l iubește și că-l va iubi mereu. 
Simţea instinctiv că e jumătatea ei. 

Se opriră la Lugoj, primul oraș mare în care oprea 
primul tren ajuns în staţie, trenul de Timișoara. Corina 

mai trecuse de multe ori prin Lugoj, dar nu se oprise 
niciodată. O luară încet, pe jos, de la gară și în curând 
ajunseră la un târg cu tarabe multicolore și produse 
autohtone. Vremea era foarte frumoasă, ziua fiind chiar 
mai caldă decât ar fi fost normal la acea dată. Nu era 
niciun nor și cerul albastru se oglindea în apa Timișului. 
După ce se opriră în fața câtorva meșteșugari și 
admirară vasele de ceramică sau împletiturile de nuiele, 
porniră agale să viziteze centrul. 

Deoarece după o vreme foamea începu să le dea 
ghes, căutară un restaurant în care să se găsească și 
altceva, nu numai mici și bere, deși de 1 Mai ar fi fost 
cazul să se oprească la o terasă și să devoreze câtiva mici 
conform tradiţiei. 

Intrară într-un restaurant din centru, destul de 
modest dar curat. Erau singuri în local. Se părea că toată 
lumea preferase terasele sau, și mai bine, grătarul la 
iarbă verde. Atmosfera era foarte plăcută. Perdelele 
groase, de pluș, opreau razele salare iar semiîntunericul 
din sală dădea un aer aristocrat. Comandară ceva ce nu 
mai mâncaseră niciodată: tocană de burtă, specialitatea 
bucătarului. Gustul acela deosebit, al unei mâncări 
neobișnuite, de care nu mai găsiră niciodată în vreun 

restaurant, le rămăsese pentru totdeauna în memoria 
papilelor gustative, cum glumea Corina, iar Lugojul 
deveni peste noapte orașul amintirilor frumoase. 

Mai târziu, acasă, Corina îi povesti Sadnei despre 
sentimentele ei și se bucurară împreună de o dragoste 
împărtășită. Cuvintele Corinei îi răsunau și acum în 
urechi, dar, din păcate, aveau altă rezonanţă în acest 
moment: 


— As vrea să am și eu o căsnicie fericită, ca a ta! 

N à 5 
Sfârşit sau Început? 


De undeva din casă se auzeau voci din ce în ce 
mai apropiate și mai nervoase. Auzi clar glasul lui Dinu 
amenințând-o pe bunica: 

— Să credeţi voi că voi tolera așa ceva... 

Sadna se smulse din starea de apatie în care se 
complăcuse în ultimele ore, își șterse lacrimile cu o 
batistă veche, albă, găsită în buzunarul pijamalei, se 
îmbrăcă rapid și luându-și inima în dinţi, ieși din cameră, 
dornică să dea ochi cu Dinu. Spera ca acest coșmar să se 
sfârșească și totul să fie dat uitării. Era mai mult decât 
sigură că imediat ce vor fi alături, Dinu va ști s-o facă să 
uite gândurile negre ce-i dăduseră târcoale. Acum era 
dispusă să uite, să ierte, s-o ia de la capăt, chiar dacă 
viaţa ei va fi la fel. Important era să-și salveze căsnicia, să 
se împace cu părinţii, să restabilească pacea și liniștea în 
familie. Știa din multele discuţii avute cu pacienţii că nu 
există familie fără probleme și că peste toate se poate 
trece prin înțelegere și iubire. Exact în acest moment 
trebuia să înceteze cu întrebările retorice și cu 
nemulțumirile vizavi de soţul ei. În definitiv, putea să fie 

mult mai rău, nu? De ce să-și siluiască sufletul cu tot 
felul de idei, de impresii, de gânduri? Faptele contează. 
lar Dinu nu i-a făcut niciodată niciun rău. Cel puţin nu 
voluntar. Ştia destule femei ale căror soți le băteau, le 
interziceau să mai meargă la serviciu sau le obligau să 
muncească mai mult decât era omenește. Știa destui 
bărbaţi care mergeau beţi acasă în fiecare seară sau care 
cheltuiau toţi banii la casino și apoi trăiau de pe o zi pe 
alta cu întreaga familie. 

Și-apoi, și ea purta o mare parte din vină. Era mai 
tot timpul ocupată cu serviciul sau munca prin casă și-i 
dădea tot mai mică atenţie ideii de familie. Da, soţul ei 
avea întotdeauna mâncarea pregătită, hainele curate și 
călcate, casa primitoare, modern aranjată și utilată, 
dar... de când nu-l mai întâmpinase cu un zâmbet? De 
când nu-i mai spusese că-l iubește? De când nu-l mai 
întrebase nimic despre aspiraţiile lui, despre bucuriile și 
durerile lui cotidiene? Poate avea și el probleme la 
serviciu, poate avea nevoie ca cineva drag să-i fie alături. 
Unde era ea în asemenea momente? Lângă el, dar 
departe. Ori trebăluia, ori citea, ori, cine știe cu ce-și mai 
ocupa ziua. Cert este că de câte ori ajungea seara în 
dormitor, Dinu dormea deja, pradă oboselii de peste zi, 

aşa că, momentele de intimitate erau amânate la 
nesfârșit și prăpastia dintre ei se accentua. Își promise în 
gând ca a doua zi, dimineaţa, să se trezească cu o 
jumătate de oră mai devreme, să-i pregătească o cafea 
tare, neagră, fără zahăr, așa cum îi plăcea lui și să i-o 
ducă în dormitor. În timpul în care o va savura, va 
încerca să închege o discuție neutră, care să-l 
binedispună și care să-i arate că are lângă el o soţie 
iubitoare. E atât de ușor să faci ca lucrurile să meargă 
bine! Trebuie doar să dorești... își încheie Sadna gândul, 
apăsând clanţa și intrând în living. 

— O, prinţesa mofturoasă s-a trezit... o întâmpină 
Dinu ironic. 

— Las-o, c-o fi fost și ea ostenită... încercă mama 
să-i ia apărarea. 

— O fi fost, dar nu de obosită s-a „refugiat”, ci de 
nemulțumită, continuă Dinu cu o voce rea, pe care 
Sadna n-o recunoștea. 

— Dinu, ce-mi reproșezi de fapt? întrebă Sadna 
timid. A fost o simplă discuţie între mine și mama. Atât. 
Nu înţeleg de ce te-a afectat. 

— De ce? Mai întrebi de ce? Simplu! Pentru că eu 
eram cel despre care aţi discutat. Sau vrei să mă minţi în 
față și să nu recunoști acest lucru? 

Dinu își ieșise parcă din minţi. Nici măcar nu mai 
vroia să se prefacă, să-și atenueze pornirile pline de furie 
și ură. Era împotriva tuturor și arăta asta din plin. Ochii 
aveau o uitătură rea și toată faţa îi era schimonosită. 
Sadna îl privea ca pe un străin. Nu simţea să fi fost 
vreodată alături de acest om. Chiar nu-l recunoștea. Ba 
chiar i se părea imposibil ca acel om manierat să se 
transforme într-o brută peste noapte. 

— Ce, crezi că dacă-s plecat nu știu ce faceţi? Uite 
că știu! Cineva m-a apelat fără să-și dea seama și am 
auzit toată discuţia. Nu vă convine că nu slugăresc pe 
acasă? Vreţi să mă duc la legat de roșii sau la bătut de 
covoare? Ei bine, nu v-aţi găsit omul! Am acceptat să 
intru în familia voastră cu unele reticențe, dar, în urma 
promisiunilor voastre, pe care le-aţi onorat, nu pot să 
zic, am venit aici în casă și mi-am călcat pe inimă atâţia 
ani. Cum ne-a fost înțelesul, mamă soacră? Sau ai uitat? 
Nu ziceai tu că nu trebuie decât s-o accept pe Sadna de 
nevastă și voi veţi face totul ca să meargă bine? Hai, 
spune! Mi-aţi promis că mă mutaţi cu serviciul la Deva și 

ați făcut-o. Mi-ați promis să le dați bunicilor mei terenul 
învecinat cu grădina lor și ați făcut-o. Dar, mi-ați mai 
promis libertate deplină și asta n-o prea faceți. Deja ați 
început să mă controlați. Credeţi că dac-au trecut atâția 
ani, sentimentele mele s-au schimbat? V-am spus de 
atunci că n-o iubesc pe fiica voastră și că mă voi 
comporta civilizat atâta timp cât nu voi fi constrâns cu 
nimic. Este? Este? mai urlă încă o dată Dinu privind-o în 
ochi pe doamna Taumescu. 

Sadna rămăsese inertă. Mintea ei refuza să 
accepte. Cum adică? Fusese vândută ca o marfă 
oarecare? Între părinţii ei și Dinu se făcuse un târg? Îi 
cumpăraseră un soț cu un teren și-o slujbă? Doamne! Nu 
putea fi adevărat! Probabil nu înțelesese bine. Totuși... 
privi chipul întunecat al mamei și ochii ei care-l rugau pe 
Dinu să înceteze și-i simţi vinovăția. Se apropie de ea și 
șopti: 

— E adevărat, mamă? Ai făcut un troc? 

— Ha! n-o lăsă Dinu să termine, te faci că nu știi, 
doamna Sadna? Ai impresia că te cred? Împreună aţi pus 
totul la cale și eu v-am căzut în plasă. Eram disperat 
atunci pentru că singura fată pe care-o iubisem vreodată 
se mărita și devenisem vulnerabil. Aţi profitat de faptul 

că eram sărac și necăjit și m-aţi adus aici în închisoarea 
pe care voi o numiţi familie. Aici, unde ascultați muzică 
clasică și citiți filosofie, aici, unde toate-s la locul lor, 
unde e ordine, curăţenie și masa compusă din trei feluri 
e mereu gata la aceeași oră. Aici, unde sunt reguli 
nescrise pe care nu ai voie să le încalci. Ei bine, mă 
sufoc! Nu vă mai suport! Nu ai fost mulţumită de mine, 
Sadna? Ei bine, de-acum încolo vei fi, deoarece am 
hotărât să plec. Și dacă vrei să știi, am unde să plec. Din 
fericire am găsit-o pe cea care mă poate face fericit. Da, 
am o iubită de câţiva ani, ce mă privești atât de 
indignată? Ar fi trebuit să înţelegi singură adevărul. 
lubită, nu amantă, deoarece e singura pe care-o iubesc. 
Lângă tine mă plictisesc. Aici vin numai pentru că sunt 
obligat, acolo, merg cu drag. N-a citit o carte în viaţa ei, 
nu e intelectuală, dar mă iubește sincer și se străduiește 
să nu-mi iasă din vorbă. Nu gătește trei feluri, de altfel, 
de cele mai multe ori nici nu gătește. Mâncăm hrană 
rece, dar suntem fericiți... 

Atitudinea lui Dinu se schimbase. Acum devenise 
sarcastic și încerca s-o lovească pe Sadna, s-o facă să 
sufere. 

Continuă: 

— Nu vreau să intru pe teritoriul tău, dar sunt sigur 
că te întrebi acum ce are ea și tu nu ai... ei bine... ea 
trăiește... e vie... tu ești un exponat într-un muzeu. Ești 
un robot care face totul conform programării. Ai ziua 
împărţită, săptămâna, luna, anul, toate-ți curg la fel. 
Te-ai gândit vreodată că trăieşti degeaba? Că n-are 
niciun rost să înveţi întruna, să muncești întruna și să te 
străduiești să nu ieși din tipare? Ei bine, îți dau eu tema 
asta de gândire. Și îți mai dau și un sfat. Gratis. Rupe-te 
de ăștia bătrânii ca să nu devii ca ei. Vii seara de la 
serviciu și te apuci să faci pâine. Nu-i asta o nebunie? De 
ce s-o faci, când te duci până la colţ și poți alege ce pâine 
vrei? A! ca să fie făcută „în casă”. Și ce-i cu asta? Nu-i tot 
pâine? Stăteam uluit într-o seară și vă priveam. Vă 
credeţi intelectuali rasaţi, dar sunteţi atât de primitivi... 
Patru oameni se minunau ce frumoasă a ieșit o pâine. 
Acum, când mă gândesc, nici nu pricep cum am putut să 
vă suport atâta vreme. 
Apoi, întorcându-se către domnul Taumescu care 
intra tocmai atunci în încăpere: 
— Valorile voastre zunt zero. Zero barat. Vorbiţi 
despre morală, despre bun simţ, despre corectitudine, 


>» 


mă faceţi să râd. Știi „tată”, care este adevărata valoare, 

sau, mai bine spus, singura valoare? Banul... da, da, 
banul. Dacă ai bani, ai parte de tot ce-ţi dorești, toţi se 
grăbesc să te ridice pe ce piedestal îţi place. Nu trebuie 
decât să întinzi mâna și să iei. Niciodată nu ai nevoie să 
ceri, iei totul de-a gata. Banul... o fi el ochiul dracului, 
dar e stăpânul absolut. Pe voi nu vă interesează. 
Aruncaţi cu puţinii bani pe care-i aveţi fără niciun 
discernământ. Ajutaţi săracii, adunaţi pisici de pe stradă, 
faceţi donaţii la biserică sau, și mai rău, cumpăraţi cărți. 
Nu se mai poate umbla prin casă din cauza cărţilor. Cum 
aveţi ceva timp liber, hopa, cu nasul în carte. Toţi. De 
parcă asta v-ar ajuta cu ceva. În loc să vă fi schimbat 
mașina până nu se destramă de veche ce-i, ați dat banii 
la o editură și aţi publicat o carte în colaborare. Doctorul 
și psihiatrul. Cine credeţi c-o citește? Alţi snobi ca voi. Și 
acum vă pregătiţi s-o prezentaţi la un congres plictisitor, 
pentru care mai scoateţi din buzunar câteva mii, că doar 
drumul, cazarea și mâncarea, costă. Mi-e milă de voi... 

În acel moment, bunicul, care nu intervenea 
niciodată în discuţii, se ridică în picioare și spuse 
răspicat: 

— Dinu, cred că ar fi momentul să-ţi faci bagajele și 
să pleci la cea care te face fericit. Nu vrem să te reținem 

eee eee eee eee eee eee eee era 
și nici să te mai chinuim. Dacă mai ai vreo pretenţie, 
spune-o! 
Dinu se întoarse spre Sadna: 

— Eşti de aceeași părere? Sau nu ai nici una... Îi lași 
iar să te manipuleze cum vor... Spune-mi să plec și voi 
pleca. Dar spune-mi tu. 

— Glumești? Să nu-mi spui acum c-ai vrea să 
rămâi... Crezi că te-aș mai putea privi? Că ar mai putea fi 
ceva între noi? Crezi că s-ar putea șterge cu buretele 
ultimele tale afirmaţii? Eu sunt sigură că n-aș putea. Așa 
că, nu am cum să-ţi spun să rămâi. Singur ai recunoscut 
că nu ai făcut parte din această familie niciodată, așa că 
ești liber să-ți croiești viața cum îţi place. Cred că 
singurul lucru pe care l-am mai putea face împreună ar fi 
un divorţ elegant. Poţi lua ce vrei... nu mă voi opune. 

Vocea Sadnei era calmă. Nu simţea niciun regret, 
nicio durere. Ruperea asta bruscă îi adusese o pace pe 
care n-o mai simţise de mult. Era o descătușare pe care 
nici măcar n-o sperase. Parcă plutea... auzi o ușă 
trântindu-se și apoi se așternu liniștea. 

Despre autoare 


S-a născut la 29 iunie1960 în Orăştie, localitate în 


care locuiește și în prezent. Este licenţiată în științe ale 
comunicării și a absolvit un master de management și 
comunicare în afaceri. A obţinut mai multe premii 
literare. 


Volume publicate: 


2006 - debut editorial cu volumul de poezii 
„Surâsul timpului”, Ed. EMMA” Orăştie; 

2007 — „Paşi”, poezii şi povestiri, Ed.,EMMA” 
Orăştie; 

2009 — „Pustiul din suflet”, povestiri, Ed.,EMMA” 
Orăştie; 

2009 — „Cuvânt despre cuvinte”, articole şi 
recenzii, Ed. EMMA” Orăştie; 

2009 — „Cerul adâncurilor”, poezii, Ed.,„EMMA” 
Orăştie; 

2010 — „Florilegiu - poezii” — volum colectiv, 
coautor și coordonator de lucrare, Ed.,EMMA” 
Orăştie; 

e 2010- „Florilegiu — proză” — volum colectiv, 
coautor și coordonator de lucrare, Ed. EMMA” 
Orăștie; 

e 2011- „Visul — poezii” — volum colectiv, coautor 
și coordonator de lucrare, Ed.,EMMA” Orăștie; 


Volume în lucru: 
e  Crochiuri în slove — proză scurtă; 
e Aripa amintirii — poezii; 
e Umor trist — proză scurtă. 


Textele autoarei le găsiţi la adresa: 
http://www.ileana-lucia-floran.blogspot.com 

